Fuzz Club

12oς Πίθηκος
2018-04-28 20:00 UTC | Fuzz Club, PIREOS 209 KAI PATRIARXOU IOAKIM 1, Athens, Greece
Το Σάββατο 28 Απριλίου, στο Fuzz, ο 12oς Πίθηκος θα παρουσιάσει ζωντανά το νέο του άλμπουμ “ΑΞΙΟΠΡΕΠΕΙΑ”.
Το έκτο κατά σειρά προσωπικό του άλμπουμ, αποτέλεσμα μιας πορείας που διανύει ήδη την δεύτερη δωδεκαετία της, η “ΑΞΙΟΠΡΕΠΕΙΑ” κυκλοφόρησε τον Μάρτιο του 2018 και θα παρουσιαστεί για πρώτη φορά ζωντανά για το κοινό της Αθήνας.
Αναγνωρισμένος ως ένας από τους πιο παραγωγικούς και πρωτοπόρους καλλιτέχνες του ελληνικού hip-hop, ένας βάρβαρα ειλικρινής εκφραστής των ανησυχιών μιας γενιάς που ακόμα παλεύει ώστε να μην χαρακτηριστεί «χαμένη» και μιας άλλης, νεότερης, που δυσκολεύεται να δει το μέλλον της.
Οι συναυλίες του Δωδέκατου διακρίνονται για την ενέργεια τους καθώς και για τη δυναμική επικοινωνία του με το κοινό. Και ειδικά με το κοινό της Αθήνας έχει αναπτυχθεί μια ξεχωριστή σχέση που ξεκίνησε πριν χρόνια και κρατάει γερά ακόμα.
Στην σκηνή θα ανέβουν μαζί του οι ΚΑΝΩΝ & ΘΥΤΗΣ και ο DJ Waif.
Ακούστε ολόκληρο τον δίσκο εδώ: https://bit.ly/2EAPsjm
Οι πόρτες ανοίγουν στις 21.00
Τιμή εισιτηρίου :
8 € προπώληση
10 € ταμείο
Σημεία προπώλησης
Colour Skates (Πρωτογένους 5 Ψυρρή)
True Love Tattoo (Νέα Ερυθραία)
The Finest Cuts ATH Barbershop (Περιστέρι)
Jackals Tattoo (Πειραιάς)

Europavox Festival presents: Chinese Man, Scratch Bandits crew, Ogris Debris, Haring
2018-04-21 18:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Europavox Festival επιστρέφει στην Αθήνα! Το project που προωθεί την ευρωπαϊκή μουσική μέσα από τη συνεργασία επτά διοργανωτών συναυλιών από ισάριθμες χώρες έρχεται για 2η φορά στη χώρα μας, με ακόμα περισσότερους καλλιτέχνες από την ευρωπαϊκή σκηνή και headliners δύο μεγάλα ονόματα από τη Γαλλία!
Το Σάββατο 21 Απριλίου, οι φοβεροί Chinese Man θα βρεθούν στο Fuzz club ξεσηκώνοντας τους πολυπληθείς φίλους τους στην Αθήνα με τα εκρηκτικά hip hop κομμάτια τους.

Μαζί τους θα είναι οι:

Scratch bandits crew (Γαλλία): Αυτοαποκαλούνται «πειρατές» του hip-hop, και παίζουν ένα μίγμα από φωνητικά και soul, hip-hop και funk, πάντα με σκοπό να να μην σταματάμε να χορεύουμε
Ogris Debris (Αυστρία). Με βάση την Αυστρία και τη φήμη ενός αναγνωρισμένου ηλεκτρονικού ντουέτου κατάφεραν να χτίσουν κοινό από το Τόκιο στο Παρίσι και το Λονδίνο έως τη Μόσχα, χάρις στα γεμάτα ενέργεια show τους!
Haring (Βέλγιο) Ανάμεσα σε ατέλειωτα ταξίδια και το ίδιο ατέλειωτες βραδιές, αναζητά τους τέλειους ήχους. Η μουσική του είναι ένα μείγμα από house, electronica και downtempo.

Oι Chinese Man επιστρέφουν για να στήσουν το μεγαλύτερο πάρτι τους! Κάθε τους ζωντανή εμφάνιση σημαίνει έναν κατακλυσμό απο hip-hop, funk, dub, afrobeat, swing και reggae ρυθμούς με τους οποίους συνεπαίρνουν τους χιλιάδες πιστούς φίλους τους.
Εισιτήρια προπωλούνται προς 28 ευρώ (μονό) και 50 ευρώ (διπλό). Στο ταμείο, η τιμή θα είναι 32 ευρώ.
Έχοντας μόλις κυκλοφορήσει τον 10ο και πιο πολυσυλλεκτικό δίσκο τους, “Shikantaza”, αποδεικνύουν σε κάθε τους βήμα πως παραμένουν ένα από τα πιο δημιουργικά, αλλά και κορυφαία live acts, της Ευρώπης.
Ο… μυστηριώδης Chinese Man δημιούργησε τη μπάντα το 2004 και έστειλε τους High Ku, Sly και Zé Mateo να δώσουν ήχο και εικόνα στο όραμά του. Με σύνθημα make music, not war!” οι Chinese Man ζητούν από όλους μας να ενώσουμε τη φωνή και τη δύναμή μας εν μέσω ήχων για να δημιουργηθεί μια “human music, κοσμική και απλά υπέροχη”.
www.chinesemanrecords.com
www.facebook.com/chineseman/?fref=ts
https://soundcloud.com/chineseman
Λίγα λόγια για το Europavox Festival
Το Europavox Festival είναι ένα project το οποίο επιλέχτηκε από την Ευρωπαϊκή Επιτροπή, στο πλαίσιο του Προγράμματος “Δημιουργική Ευρώπη – Πολιτισμός”, με βασικούς σκοπούς:
– Τη διατήρηση της ευρωπαϊκής μουσικής ποικιλομορφίας
– Την προώθηση της διεθνούς ανάπτυξης των καλλιτεχνών και των επαγγελματιών της μουσικής βιομηχανίας
– Τη συνένωση και την συνεργασία, σε ένα χρονικό πλαίσιο 4 ετών, 7 ευρωπαίων εταίρων από ισάριθμες διαφορετικές χώρες
Συγκεκριμένες και καινοτόμες δράσεις:
– Η δημιουργία του πρώτου online μέσου (website) αφιερωμένου στην ευρωπαϊκή μουσική. To www.europavox.com είναι στο αέρα εδώ και πάνω από ένα χρόνο. Μάλιστα, οι χρήστες που το επισκέπτονται από την Ελλάδα είναι οι δεύτεροι σε αριθμό, πίσω μόνο από τη Γαλλία που ηγείται του όλου project. Στο site μπορεί κανείς να βρει πληροφορίες για πάρα πολλά ονόματα από την ευρωπαϊκή σκηνή, γνωστά και λιγότερο γνωστά, άρθρα γενικού ενδιαφέροντος για τη μουσική βιομηχανία, αλλά και την ενότητα της ευρωπαϊκής “band of the day / week” από την οποία έχουν περάσει και αρκετά ελληνικά σχήματα, όπως οι Omegaray, The Noise Figures, The Rattler Proxy, In Trance 95, Maximum High, Theodore κ.α.
– Η παραγωγή 7 Europavox φεστιβάλ σε κάθε μία από τις χώρες / εταίρους
– Η δημιουργία ενός προγράμματος που θα προετοιμάζει τους καλλιτέχνες να εξάγουν τη μουσική τους. Ήδη, οι Noise Figures (Clermont–Ferrand) και οι Omegaray (Βρυξέλλες) έχουν προσκληθεί και εμφανιστεί σε διοργανώσεις του Europavox στην Ευρώπη.
– Ένας πειραματικός χώρος για νεοφυείς ιδέες (startups) δημιουργικών βιομηχανιών

Europavox Festival presents: Kavinsky, Zamilska, NOËP, Olga Kouklaki
2018-04-20 18:00 | Fuzz Club, PIREOS 209 KAI PATRIARXOU IOAKIM 1, Athens, Greece
Το Europavox Festival επιστρέφει στην Αθήνα! Το project που προωθεί την ευρωπαϊκή μουσική μέσα από τη συνεργασία επτά διοργανωτών συναυλιών από ισάριθμες χώρες έρχεται για 2η φορά στη χώρα μας, με ακόμα περισσότερους καλλιτέχνες από την ευρωπαϊκή σκηνή και headliners δύο μεγάλα ονόματα από τη Γαλλία!
Την Παρασκευή 20 Απριλίου, ο Kavinsky, ο διάσημος μουσικός / παραγωγός / DJ και ένα από τα σπουδαιότερα ονόματα της ηλεκτρονικής σκηνής της τελευταίας δεκαετίας, θα βρεθεί στο Fuzz Live Music Club για ένα special set.

Μαζί του θα είναι οι:

Zamilska (Πολωνία): Mια γερή δόση από ωμό και ισχυρό techno, «πατώντας» σε noise, electronica και modern world music. Διατηρώντας τη στιβαρότητα ενός βιομηχανικού τοπίου, ο ήχος της ακούγεται συνάμα μελωδικός.
NOËP (Eσθονία). Θεωρείται ως ένα από τα ανερχόμενα ταλέντα στην ευρωπαϊκή σκηνή της indie electronic pop που οφείλεις και εσύ να ανακαλύψεις
Olga Kouklaki (Ελλάδα): Tην έχουν χαρακτηρίσει «Πυθία της dark pop electronica». Για 15 χρόνια δεν σταματά να δημιουργεί και να συνεργάζεται με ξένους και Ελληνες καλλιτέχνες.

Ο διάσημος Γάλλος Kavinsky έρχεται για πρώτη φορά στη χώρα μας σε μια χρονιά που θα σηματοδοτήσει την πολυαναμενόνενη δισκογραφική επιστροφή του. Ο Vincent Belorgey, όπως είναι το αληθινό του όνομα, είναι μουσικός, dj και παραγωγός ηλεκτρονικής μουσικής με “εμμονή” στα electropop soundtrack από ταινίες και σειρές των 80s.
Ο χαρακτήρας Kavinsky δημιουργήθηκε από τον Belorgey και η ιστορία τον θέλει να σκοτώνεται όταν τρακάρει με την Ferrari Testarossa του τo 1986 και να επιστρέφει ως ζόμπι για να φτιάξει τη δική του ηλεκτρονική μουσική!
Η παγκόσμια επιτυχία ήρθε με μια ταινία του 2011, το περίφημο “Drive” με πρωταγωνιστή τον Ryan Gosling. Στα opening credits ακούστηκε το κλασικό πλέον “Nightcall” και ο Kavinsky, αμέσως, πάτησε κορυφή!
Στο μοναδικό στούντιο δίσκο του “ΟutRun” (2013) αποθεώθηκε από κοινό και κριτικούς, με τις επιρροές να έρχονται μετά από ώρες θέασης ταινιών, video games, αστυνομικές σειρές σαν το Miami Vice και ταινίες του Dario Argento. Ο ίδιος, ηθοποιός όταν ήταν πιο νέος, συνεργάστηκε και με τον Guy-Manuel de Homem-Christo, το 1/2 των Daft Punk, στη σύνθεση του “Nightcall”.
Τα sets που παρουσιάζει είναι γεμάτα από τη δική του μουσική, αλλά και από όλους τους ήχους που τον έχουν επηρεάσει στη δημιουργία της.
https://www.facebook.com/KavinskyOfficial/
https://www.instagram.com/kavinsky/?hl=en
https://soundcloud.com/deadcruiser
Λίγα λόγια για το Europavox Festival
Το Europavox Festival είναι ένα project το οποίο επιλέχτηκε από την Ευρωπαϊκή Επιτροπή, στο πλαίσιο του Προγράμματος “Δημιουργική Ευρώπη – Πολιτισμός”, με βασικούς σκοπούς:
– Τη διατήρηση της ευρωπαϊκής μουσικής ποικιλομορφίας
– Την προώθηση της διεθνούς ανάπτυξης των καλλιτεχνών και των επαγγελματιών της μουσικής βιομηχανίας
– Τη συνένωση και την συνεργασία, σε ένα χρονικό πλαίσιο 4 ετών, 7 ευρωπαίων εταίρων από ισάριθμες διαφορετικές χώρες
Συγκεκριμένες και καινοτόμες δράσεις:
– Η δημιουργία του πρώτου online μέσου (website) αφιερωμένου στην ευρωπαϊκή μουσική. To www.europavox.com είναι στο αέρα εδώ και πάνω από ένα χρόνο. Μάλιστα, οι χρήστες που το επισκέπτονται από την Ελλάδα είναι οι δεύτεροι σε αριθμό, πίσω μόνο από τη Γαλλία που ηγείται του όλου project. Στο site μπορεί κανείς να βρει πληροφορίες για πάρα πολλά ονόματα από την ευρωπαϊκή σκηνή, γνωστά και λιγότερο γνωστά, άρθρα γενικού ενδιαφέροντος για τη μουσική βιομηχανία, αλλά και την ενότητα της ευρωπαϊκής “band of the day / week” από την οποία έχουν περάσει και αρκετά ελληνικά σχήματα, όπως οι Omegaray, The Noise Figures, The Rattler Proxy, In Trance 95, Maximum High, Theodore κ.α.
– Η παραγωγή 7 Europavox φεστιβάλ σε κάθε μία από τις χώρες / εταίρους
– Η δημιουργία ενός προγράμματος που θα προετοιμάζει τους καλλιτέχνες να εξάγουν τη μουσική τους. Ήδη, οι Noise Figures (Clermont–Ferrand) και οι Omegaray (Βρυξέλλες) έχουν προσκληθεί και εμφανιστεί σε διοργανώσεις του Europavox στην Ευρώπη.
– Ένας πειραματικός χώρος για νεοφυείς ιδέες (startups) δημιουργικών βιομηχανιών

Ufomammut
2018-04-03 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Η Αθήνα υποδέχεται, επιτέλους, τους Ufomammut στην πιο εκκωφαντική βραδιά του 2018. Δεν είναι υπόσχεση, είναι γεγονός. Την Μεγάλη Τρίτη, 3 Απριλίου, στο Fuzz Live Music Club, οι Ιταλοί ξαναφέρνουν τον πελώριο ψυχεδελικό doom ήχο τους στην πόλη, τέσσερα χρόνια μετά την ιστορική παρθενική εμφάνισή τους. Ενας τυφώνας από μνημειώδη riffs που κανείς δεν πρέπει να χάσει!
Εισιτήρια προπωλούνται προς 20 ευρώ. Στο ταμείο, η τιμή θα είναι 24 ευρώ.

Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και www.viva.gr

Τα γιγάντια riff και η ψυχεδέλεια τους χαρακτηρίζουν από το ξεκίνημα της πορείας τους, το 1999, με την ίδια ακριβώς σύνθεση. Ομάδα που κερδίζει, δεν αλλάζει…
Από το «πρωτόγονο» ντεμπούτο, “Godlike Snake” (2000), ακολούθησαν συνεχείς κορυφές με τα “Snailking” (2004), “Idomum” (2008) και το ανυπέρβλητο “Eve” (2010). Τα… μαμούθ από το διάστημα, δεν σταμάτησαν στιγμή να εξερευνούν τα όρια του ήχου τους.
Από το μεγαλοπρεπέστατο “Oro” (2012), έναν διπλό δίσκο μιάμισης ώρας έως το “8” (2017), πριν λίγους μήνες, το ταξίδι συνεχίζεται μέσω metal, drone, sludge, χρήση ηχητικών εφέ και synths.
Αμέτρητες περιοδείες και κοινές συναυλίες με συγκροτήματα όπως οι Neurosis, Down, Baroness, Amenra, μεταξύ πολλών άλλων, και συνεχή παρουσία σε φεστιβάλ όπως Roadburn, Hellfest, Asymmetry, Dour Festival, Ieper Fest, Stoned from the Underground, South of Mainstream, Festival d’Affaire, Metalride fest, Le Guess Who festival, Maryland Death Fest, Brutal Assault Festival.
Οι ζωντανές εμφανίσεις τους συνοδεύονται από μοναδικά visuals – αναπόσπαστο κομμάτι των live τους – αφήνοντας πάντα το κοινό με το στόμα ανοιχτό και τα αυτιά να πονούν.

«Oι Ufomammut πήραν το είδος από το… χέρι, το έκαναν δικό τους και στρογγυλοκάθισαν σε μια κορυφή που δημιούργησαν μόνοι τους!» / Μetalinjection.net
«Grooves μέσα σε grooves, επικά 10λεπτά jams, σου δημιουργούν ένα συναίσθημα… ανησυχίας, με ένα απλό riff.»
/ Kerrang!
«Οι Ufomammut πήραν το αρχετυπικό doom των ’90s και το έφεραν στη νέα χιλιετία, προσφέροντας του μια πρωτοφανή φρεσκάδα» / Rocking.gr

Ufomammut + opening act (tba)
Τρίτη 3 Απριλίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6973 798192

Laibach
2018-03-25 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν τους Laibach ζωντανά στην Αθήνα, την Κυριακή 25 Μαρτίου 2018 στο
Fuzz Live Music Club.
35 χρόνια μετά από τη γένεσή τους στη βιομηχανική πόλη Trbovlje της πρώην Γιουγκοσλαβικής Δημοκρατίας, οι Laibach εξακολουθούν να είναι η πιο διεθνώς αναγνωρισμένη μπάντα που βγήκε από τις πρώην κομμουνιστικές χώρες της Ανατολικής και Κεντρικής Ευρώπης. Με τη δημιουργία τους να χρονολογείται στο έτος θανάτου του ιδρυτή της χώρας, Tito, και τη πορεία τους προς την αναγνώριση να λαμβάνει χώρα παράλληλα με εκείνη της Γιουγκοσλαβίκής Δημοκρατίας προς την αυτοκαταστροφή, οι Laibach είναι ένα από αυτά τα σχήματα που μπορούν να σας κάνουν να σκεφτείτε, να χορέψετε και να… παρελάσετε, υπό το άκουσμα της ίδιας μουσικής.
Με ένα εντελώς νέο show, οι Laibach ξεκινούν τις ζωντανές εμφανίσεις, για τη προώθηση της τελευταίας δισκογραφικής κυκλοφορίας τους, υπό τον τίτλο “Also Sprach Zarathustra”, η μουσική της οποίας συνετέθη αρχικά για την ομώνυμη θεατρική παράσταση, βασισμένη στο φιλοσοφικό μυθιστόρημα του Friedrich Nietzsche “Τάδε Έφη Ζαρατούστρα” και σκηνοθετημένη από τον Matjaž Berger για το θέατρο Anton Podbevšek (APT) στο Novo Mesto της Σλοβενίας.
Το “Also Sprach Zarathustra” δεν αποτελεί την πρώτη φορά που η μουσική των Laibach συνδέεται άρρηκτα με μία άλλη τέχνη και μορφή έκφρασης. Η περίφημη Βορειοκορεάτικη περιοδεία τους (το 2015, για την επέτειο της απελευθέρωσης της Λαϊκής Δημοκρατίας της Κορέας από την Ιαπωνία) καταγράφεται στην “Ημέρα Απελευθέρωσης”, μια ταινία του Morten Traavik που περιγράφεται από το MOJO ως “Μία χιουμοριστική, ενοχλητική, διαφωτιστική και σε στιγμές συγκινητική περιήγηση σε έναν ανώμαλο κομμουνιστικό ψευδόκοσμο… ” ενώ το VultureHound Magazine έγραψε για αυτήν “Φανταστείτε τον George Orwell να σκηνοθετεί το Spinal Tap και είστε αρκετά κοντά στην πραγματικότητα της ταινίας”.
Δείτε τι έγραψε ο παγκόσμιος μουσικός -και μη- τύπος για το “Also Sprach Zarathustra”:
“Αυτό το project είναι τόσο Laibach-ικό, που είναι απορίας άξιο, πώς δεν το επιχείρησαν νωρίτερα” – The Wire
“Οι Laibach σε μία από τις πιο στεντοριακές και έντονες στιγμές τους” – The Quietus
“Με το ‘Also Sprach Zarathustra’, οι Laibach επαναπροσδιορίζουν τις βάσεις της μοναδικής και ασύγκριτης καριέρας και κληρονομιάς τους.” – Echoes and Dust
“…Ένα ηχητικό αριστούργημα… Ένα ταξίδι ικανό να σου αλλάξει μια για πάντα το μυαλό.” – Cryptic Rock
“Είναι πολύ εντυπωσιακό όταν μια μπάντα μπορεί να δημιουργήσει μια τέτοια ζοφερή ενέργεια με τόση δύναμη και με τόσο λίγες χειρονομίες.” – The Stranger
“Οι Laibach είναι φοβεροί!” – Wiener Zeitung

ΤΙΜΕΣ ΕΙΣΙΤΗΡΙΩΝ: • Περιορισμένη προπώληση: 25€ /• Προπώληση: 28€ • Ταμείο: 30€
ΣΗΜΕΙΑ ΠΡΟΠΩΛΗΣΗΣ:
• Le Disque Noir Records Shop (Θεμιστοκλέους 29, Αθήνα, τηλ.: 211 214 3554)
• Syd Records (Πρωτογένους 13, Ψυρρή, τηλ.: 210 3218373, www.sydrecords.com)
• Τηλεφωνικά στο 11876
• Reload Stores
• Media Markt Greece
• Seven Spots
• Βιβλιοπωλεία Ευριπίδης – Evripidis Bookstores
• ΗΜεταφόρτωση Αρχείωνλεκτρονική προπώληση: https://www.viva.gr/tickets/music/fuzz-club/laibach-live-in-athens
*** Όλες οι αποδείξεις εισιτηρίων του viva.gr θα ανταλλάσσονται με κανονικά hard copy συλλεκτικά εισιτήρια, την ημέρα της συναυλίας, στο ταμείο του χώρου διεξαγωγής.
LINKS:
• Laibach: www.laibach.org | www.facebook.com/Laibach
• 3 Shades of Black: www.3shadesofblack.net | www.facebook.com/threeshadesofblack
• Fuzz Live Music Club: www.fuzzclub.gr | www.facebook.com/fuzzclub.gr
ΕΠΙΚΟΙΝΩΝΙΑ: contact@3shadesofblack.net | press@3shadesofblack.net

The Big Beat #6: Laura B
2018-03-18 21:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Rollin’ Foxes σας προσκαλούν στο Big Beat #6 την Κυριακή 18 Μαρτίου 2018 . Όσοι έχουν παραβρεθεί σε μία από τις πέντε προηγούμενες εκδόσεις του ξέρουν για τι ακριβώς μιλάμε. Για τους υπόλοιπους αρκεί να πούμε πως το εν λόγω event αποτελεί μία αμιγώς rock’n’roll βραδιά, βγαλμένη από τη δεκαετία του ’50, αλλά και ένα από τα μεγαλύτερα και σημαντικότερα events που διοργανώνει η χορευτική ομάδα των Rollin’ Foxes και σίγουρα το πρώτο μεγάλο τέτοιο για το έτος 2018.
Το πρόγραμμα περιλαμβάνει (όπως πάντα, έτσι και αυτή τη φορά): live μπάντες και καλλιτέχνες από την Ελλάδα και το εξωτερικό, DJ sets, υπέροχες μουσικές και φυσικά πολύ χορό! Εξαιρετική καλεσμένη αυτή τη φορά είναι η Βρετανή τραγουδίστρια Laura B, η οποία έρχεται στη χώρα μας για 2η φορά και πάλι καλεσμένη από τους Rollin Foxes! (Πρώτη φορά ήταν στο Christmas Boogie #4)
Η υπέροχη φωνή της Laura B και η ξεχωριστή σκηνική της παρουσία θα ξεσηκώσουν, σε συνδυασμό με το απίστευτο ταλέντο της στους rock’n’roll & rhythm & blues ρυθμούς.
Για όσους γνωρίζουν και έχουν παρακολουθήσει ζωντανά την Laura B, οι συστάσεις περιττεύουν. Οι υπόλοιποι δεν έχουν παρά να παραβρεθούν και να επιβεβαιώσουν τα παραπάνω, ζώντας μία έντονη και άκρως χορευτική rock’n’roll βραδιά.
Μαζί με τη Laura B στη σκηνή θα βρεθούν οι “δικοί μας” HiRollers, που δίχως άλλο αποτελούν την καλύτερη και παλαιότερη swing’n’roll μπάντα της χώρας. Οι HiRollers δεν θα συνοδεύσουν μόνο την μεγάλη καλεσμένη της βραδιάς, αλλά και θα μας ζεστάνουν ανοίγοντας τη συναυλία.
Πριν την έναρξη της συναυλίας, στα διαλείμματα ανάμεσα στις εμφανίσεις των καλλιτεχνών αλλά και μετά το πέρας αυτών οι DJs Manos K και Silvery Theodore, θα φροντίσουν να κρατήσουν ζεστή την υπέροχη πίστα του καλύτερου live stage της Αθήνας, του Fuzz Live Music Club.
Το Big Beat #6 είναι δίχως άλλο μια βραδιά που θα σας μείνει αξέχαστη!
The Big Beat #6
Laura B Live in Athens
Special guests on stage: The HiRollers
Στο Fuzz Live Music Club (Πειραιώς 209 & Πατριάρχου Ιωακείμ 1, Αθήνα)
Κυριακή 18 Μαρτίου 2018
Πόρτες: 20:00 – Εισιτήρια: 10 ευρώ (προπώληση και ταμείο)
Facebook link: The Big Beat #6 – Laura B Live in Athens

Kadebostany
2018-03-17 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Kadebostany επιστρέφουν στην Ελλάδα για να επιβάλλουν και πάλι τον νόμο της διασκέδασης, τον μοναδικό που είναι υποχρεωτικός στο δικό τους ιδιόμορφο κράτος!
To Σάββατο 17 Μαρτίου στο Fuzz Live Music Club (Αθήνα) θα μας προσφέρουν ένα οπτικοακουστικό show που δεν μοιάζει με τίποτα άλλο, στο πλαίσιο της επερχόμενης “Monumental” Tour, με την ευκαιρία της κυκλοφορίας του ολοκαίνουριου ομότιτλου album τους!
Η προπώληση ξεκινάει προς 22 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ. Στο ταμείο, η τιμή θα είναι 28 ευρώ.

Aν ποτέ ανακαλυφθεί ένας… pop πλανήτης, οι Kadebostany θα είναι οι πρώτοι άποικοι! Προς το παρόν, επιστρέφουν στη χώρα που τους αγάπησε από την πρώτη στιγμή, με τον πρόεδρο Kadebostan να συγκεντρώνει ξανά το στρατό του με σκοπό να διευρύνει το όνομά τους και να προκαλέσει εκ νέου τα όρια της σύγχρονης μουσικής. Τον Μάρτιο, κυκλοφορεί το πολυαναμενόμενο “Monumental“ – ένα album με “13 εκλεπτυσμένα τραγούδια για τις μάζες” – και η μπάντα θα το παρουσιάσει ζωντανά σε όλους τους παλιούς πιστούς, αλλά και τους νέους φίλους της στην Ελλάδα.
Για άλλη μια φορά, ο Guillaumede Kadebostany αποφάσισε να μην υποκύψει σε κανόνες και να βρει την ισορροπία μεταξύ ριζοσπαστισμού και αμεσότητας, ενισχύοντας την ιδιαίτερη pop αισθητική τους και δημιουργώντας ένα μουσικό αποτέλεσμα που παραμένει εξίσου απρόβλεπτο και ελκυστικό.
Η νέα εποχή των Kadebostany θα αποκαλύψει μυστικά, καθώς και μια νέα τάξη ερμηνευτών. H οπτικοακουστική εμπειρία που προσφέρουν επί σκηνής γίνεται ακόμα πιο πολύπλοκη, παραμένοντας ταυτόχρονα μοναδικά άμεση, σε ένα καλοστημένο και μελετημένο show που ευελπιστούν να τους οδηγήσει στην καθολική αναγνώριση.
Με το, περίφημο πλέον, “Mind If I Stay” έχουν κερδίσει και πάλι το ελληνικό ραδιόφωνο (και όχι μόνο) και τις καρδιές του κοινού. Βέβαια, ο δρόμος έχει ήδη στρωθεί μέσα από τεράστιες επιτυχίες όπως τα “Walking With a Ghost”, “Castle in the Snow”, “Frozen To Death”, “Jolan” και βέβαια τη διασκευή στο “Crazy In Love” της Beyonce (για το “Fifty Shades of Grey”), όλα συνοδευόμενα από καταπληκτικά videos.
Η μοναδική εκκεντρική σκηνική τους παρουσία είναι επίσης γνωστή. Και η επιστροφή τους με ένα νέο show που θα ενθουσιάσει έρχεται μετά από μία μαγευτική εμφάνιση στο περσινό Release Athens, όπου οι Kadebostany έκλεψαν κυριολεκτικά την παράσταση αψηφώντας τη βροχή και ξεσηκώνοντας χιλιάδες κόσμου!
Η δημοκρατία των Κadebostany βάζει τα θεμέλια σε κάθε χώρα και αναζητά νέους “υπηκόους” για να μεταδώσουν τη νέα εποχή που πρεσβεύουν. Έχουν την ψήφο μας!
Official site
Facebook
Twitter
YouTube
Instagram

Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr
Την Πέμπτη 15 Μαρτίου, οι Kadebostany θα εμφανιστούν και στο Lab Art (Βόλος).
Παρασκευή 16 Μαρτίου, Fix Factory of Sound (26ης Οκτωβρίου 15, Θεσσαλονίκη / τηλ. 2310 500670 & 2310 504014 / www.fixfactoryofsound.gr) και Σάββατο 17 Μαρτίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781

King Gizzard & The Lizard Wizard + Montero
2018-03-16 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι King Gizzard & The Lizard Wizard, για πρώτη φορά, ζωντανά στην Ελλάδα! Η επταμελής μπάντα από την Μελβούρνη της Αυστραλίας, ήδη ένα από πιο καυτά ονόματα της παγκόσμιας μουσικής σκηνής, θα βρεθεί την Παρασκευή 16 Μαρτίου στο Fuzz Live Music Club για ένα μοναδικό show!

Η προπώληση θα ξεκινήσει την Πέμπτη 2 Νοεμβρίου, στη μία το μεσημέρι. Τα πρώτα, περιορισμένα σε αριθμό, εισιτήρια θα κοστίζουν 27 ευρώ (μονό) και 50 ευρώ (διπλό). Μετά την εξάντλησή τους, η τιμή θα διαμορφωθεί στα 30 ευρώ (μονό) και 55 ευρώ (διπλό, μέχρι εξαντλήσεως τους). Στο ταμείο, η τιμή θα είναι 33 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr

Έχοντας στο ενεργητικό τους τον εκπληκτικό αριθμό των 12 albums (από το “12 Bar Bruise” μέχρι το “Sketches Of Brunswick East”), από το 2012 μέχρι σήμερα, κερδίζουν συνεχώς νέους φίλους σε ολόκληρο τον κόσμο, συναρπάζοντας με τον ιδιόμορφο πολυσυλλεκτικό ήχο τους. Ψυχεδέλεια, progressive rock, garage, surf, folk, kraut, jazz, soul, heavy metal συνυπάρχουν στη μουσική των King Gizzard & The Lizard Wizard με μοναδικό τρόπο, δημιουργώντας ένα μεθυστικό χαρμάνι ήχων και επιρροών σε εκπληκτικά κομμάτια όπως τα “Rattlesnake”, “People Vultures”, “I’m In Your Mind Fuzz”, “Sleep Drifter”, “Gamma Knife”, “Hot Wax”, “Nuclear Fusion”, “Cellophane”, “Murder Of The Universe” και πολλά ακόμα.
Τη βραδιά θα ανοίξουν οι αμερικανοί Mild High Club, συνεργάτες των KGATLW στο πρόσφατο “Sketches Of Brunswick East” (2017) και συνοδοιπόροι τους σε ορισμένες στάσεις της επερχόμενης περιοδείας. Μια απολαυστική μίξη soft rock, cosmic jazz και psych-pop με σέξι, αστείους και χαλαρούς ήχους
Οι ζωντανές τους εμφανίσεις είναι εκρηκτικές, γεμάτες ωμή ενέργεια και ιδρώτα. Δύο drummers, στημένοι ο ένας απέναντι στον άλλον, προσφέρουν το ρυθμικό υπόβαθρο πάνω στο οποίο κτίζουν τις πολύπλοκες συνθέσεις της μπάντας οι υπόλοιποι πέντε μουσικοί, όλοι τους πολυοργανίστες, που εναλλάσσονται στα φωνητικά, τις κιθάρες, το μπάσο, το σιτάρ, το φλάουτο, τη φυσαρμόνικα, τον ζουρνά, το θέρεμιν, τα πλήκτρα και τα κρουστά! Μπορείτε να βάλετε τη φαντασία σας να δουλέψει, αλλά αυτό που θα δούμε επί σκηνής το βράδυ της 16ης Μαρτίου μάλλον θα ξεπεράσει και τις πιο τρελές προσδοκίες. Οι King Gizzard & The Lizard Wizard έρχονται στην Αθήνα για το live της χρονιάς.
Μάρτυρες αυτού έχουν γίνει όλοι όσοι τους έχουν παρακολουθήσει ανά τον κόσμο, όπου οι τελευταίες περιοδείες τους έχουν γίνει όλες sold out. Πραγματικά, όπου εμφανίζονται γίνεται αληθινός χαλασμός. Χαρακτηριστικό είναι πως η συναυλία της Αθήνας έπεται τριών συνεχόμενων εμφανίσεων της μπάντας στην Κωνσταντινούπολη, όπου μόλις πριν λίγες ημέρες, με το που ανακοινώθηκαν δύο συναυλίες τους εκεί, τα εισιτήρια εξαφανίστηκαν μέσα σε λίγες ώρες, αναγκάζοντας τους διοργανωτές να προσθέσουν μία τρίτη βραδιά στις ήδη υπάρχουσες. Με δυο λόγια: εξασφαλίστε εγκαίρως την είσοδό σας για το βράδυ της 16ης Μαρτίου στο Fuzz Live Music Club.
“Δύο κιθαρίστες. Δύο μπασίστες. Δύο drummers. Ένας στη φυσαρμόνικα. Δεκάδες crowd surfers. Εκατοντάδες λίτρα ιδρώτα. Όλα τα riffs. Αυτό είναι ένα show των King Gizzard & The Lizard Wizard εν συντομία, αν και στην πραγματικότητα, οι λέξεις μόνο αδυνατούν να συλλάβουν την εξουθενωτική και ταραχώδη εμπειρία του να παρακολουθείς αυτή την επταμελή παρέα από τη Μελβούρνη σε δράση.” / The Line Of Best Fit
http://kinggizzardandthelizardwizard.com/
https://www.facebook.com/kinggizzardandthelizardwizard/

Mαζί τους ο Montero.
Μουσικός και κoμίστας, με όποια σειρά θέλετε, ο Αυστραλός και πλέον κάτοικος Εξαρχείων, Ben Montero ή σκέτο Montero είναι εξαιρετικός είτε ζωγραφίζοντας είτε συνθέτοντας μουσική!
Ο φετινός δίσκος του ”Performer” οφείλει να τον… ανεβάσει κατηγορία, αν υπάρχει λίγο καλό μουσικό γούστο εκεί έξω! Ηχογραφήθηκε στο studio του Mark Ronson στο Λονδίνο με τον Jay Watson των Tame Impala και Pond στην παραγωγή.
Με μια midtempo pop προσέγγιση, χαλαρή ψυχεδέλεια και σαφέστατες soft rock επιρροές από τα θαυμαστά 60s και 70s, η μουσική του Ben έχει στόχο να σε κάνει να χαμογελάς.
«Το ”Performer” είναι ένας δίσκος με όμορφα τραγούδια και εναλλαγή διαθέσεων. Χαλαρωτικός, με εκφραστική ερμηνεία και catchy μελωδίες. Και μιας και ζει στην Ελλάδα, ας μην τον χάσουμε στην επόμενη live εμφάνισή του»
PressPop.gr
Facebook
Videos:
“Vibrations”
“Tokin’ the Night Away”

Kraftwerk
2018-03-03 21:30 - 23:30 | Τάε Κβον Ντο, Palaio Faliro 175 61, Αθήνα, ΑΤΤΙΚΗΣ, 175 61, Ελλάδα
Οι Kraftwerk, ένα από τα σημαντικότερα και επιδραστικότερα σύνολα στην ιστορία της σύγχρονης μουσικής, έρχονται στην Αθήνα!
Οι Γερμανοί πρωτοπόροι της ηλεκτρονικής σκηνής θα εμφανιστούν στο Κλειστό Παλαιού Φαλήρου (Tae Kwon Do), το Σάββατο 3 Μαρτίου, στο πλαίσιο της 3-D Concerts περιοδείας τους, η οποία έχει γνωρίσει τεράστια επιτυχία σε ολόκληρο τον κόσμο, συνδυάζοντας μουσική και εικόνα σε ένα οπτικοακουστικό show που χαρακτηρίστηκε ως “απόλυτο έργο τέχνης.”

Οι πόρτες θα ανοίξουν στις 18:30 και η συναυλία θα ξεκινήσει στις 21:30.

Μία μεγάλη συναυλία που θα αποτελέσει μοναδική εμπειρία για όσους παρευρεθούν, αφού με τη βοήθεια της 3-D τεχνολογίας (με τη χρήση projections, φωτισμού, ειδικών στολών που θα φορούν τα μέλη του συγκροτήματος), το κοινό θα βρεθεί κυριολεκτικά δίπλα στους καλλιτέχνες, απολαμβάνοντας τη μουσική τους σε ένα πολυδιάστατο περιβάλλον. Ένα σπάνιο θέαμα από μία μπάντα που από το ξεκίνημα της πορείας της κοιτούσε στο μέλλον – και, πολλές φορές, το δημιουργούσε.
Δεν θα υπάρχει opening act. Στην είσοδο, οι κάτοχοι των εισιτηρίων θα παραλαμβάνουν τα ειδικά 3-D γυαλιά (με το λογότυπο του συγκροτήματος και το artwork της περιοδείας) τα οποία θα κρατήσουν ως αναμνηστικό μετά την παρακολούθηση της συναυλίας.
Η προπώληση των εισιτηρίων συνεχίζεται. Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00) και www.viva.gr
Η πρόσβαση είναι εύκολη, τόσο με τα Μέσα Μεταφοράς όσο και με αυτοκίνητο, ενώ υπάρχει πολύ μεγάλο parking 1000 θέσεων.
Μετρό: Σταθμός “Συγγρού – Φιξ” και μετά λεωφορείο / γραμμές Β2 και 550 (Στάση “Φόρος”)
ΗΣΑΠ: Σταθμός Στάδιο Ειρήνης και Φιλίας και μετά είτε λεωφορείο / γραμμές 217, Α1, Β1 (Στάση “Φόρος”) είτε τραμ / γραμμές “Αριστοτέλης 4” ή “Θουκυδίδης 3” (Στάση “Δέλτα Φαλήρου”)
Τραμ: Γραμμή 3 (από ΣΕΦ ή Βούλα – Γλυφάδα) και Γραμμή 4 (από ΣΕΦ ή Σύνταγμα) / Στάση “Δέλτα Φαλήρου” Γραμμή 3 (από Σ.Ε.Φ. ή από Βούλα – Γλυφάδα), & Γραμμή 4 (από Σ.Ε.Φ. ή από Σύνταγμα) / Στάση “Δέλτα Φαλήρου”
Λεωφορείο: Γραμμές A1, B1, B2, 217, 550 (Στάση “Φόρος”)

Trashformers Carnival 2018
2018-02-17 10:00 - 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Και ναι.. οι TRASHFORMERS για το Σάββατο του καρναβαλιού κάνουν πάλι το ΜΠΑΜ με ένα μεγάλο υπερevent που θα κάνει το καρναβάλι του Ρίο ντε Τζανέιρο και το καρναβάλι της Βενετίας να σκάσουν από τη ζήλεια τους!
Σάββατο 17 Φεβρουαρίου Fuzz Live Music Club
★ Οι πιο καρναβαλικές μουσικές από 80΄s-90’s-00’s
★ Οπτικοακουστικό υλικό που γυαλίζει αμφιβληστροειδείς
★ Live Show που ταξιδεύει
★ Secret guests κομμένους και ραμένους στο θέμα
★ Και φυσικά… μασκέ…
Το μεγάλο καρναβάλι των Trashformers στην Αθήνα έρχεται με ένα θέμα διαβολικό… ένα θέμα διασκεδαστικό με άπειρους συνδυασμούς:

★★★ 2 σε 1 μασκέ ★★★
Ναι ναι.. όπως το καταλάβατε! Συνδυάστε 2 στολές σε μία και δημιουργήστε!
Ήρθε η στιγμή εκείνες η παραγκωνισμένες στολές που έχουν ξεχαστεί σε ένα πατάρι να κάνουν το μεγάλο Κααα-μπάκ!
Ιδέες για στολές:
Cowboy-Στρουμφάκι / Νίντζα-Πειρατής / Οβελίξ-Άη Βασίλης / Φυλακισμένος-Μούμια / Φώσ-κωλος (no comment)
Πριγκίπισσα-Νεράιδα / Γατούλα-Νοσοκόμα / Σέφ-Σταχτοπούτα /
Για τις γυναίκες άλλωστε τα πράγματα είναι πιο εύκολα, ούτως ή άλλως ντύνονται κάτι και πετάνε ένα “σέξυ” μπροστά!
Σέξυ Νοσοκόμα / Σέξυ Νεράιδα / Σέξυ κοκκινοσκουφίτσα / Σέξυ ό,τι…
Φυσικά άμα η δημιουργικότητά σας σας προστάζει.. δώστε περισσότερο πόνο:
Ατάκες τις καθημερινότητας:
Ζωή-Πατίνι / Εμπόλεμη ζώνη / Μπρός Γκρεμός και πίσω Ρέμα (γαμώ τις στολές) / Κεραυνοβόλος Έρωτας / Σκληρή Καρδιά
και με χρώματα:..
Κίτρινος-Τύπος / Μαύρο-Πρόβατο / Ροζ-Πάνθηρας / Πράσσειν-Άλογα / Πούτσες-Μπλέ…
____________________________________________
Εννοείται θα κάνουμε διαγωνισμό στολής όπως πάντα! Στον διαγωνισμό θα πάρουν μέρος μόνο οι στολές που είναι στο θέμα, όσοι ντυθείτε μονή στολή ή δεν ντυθείτε… τιμωρήστε με υπερβολική διασκέδαση και χορό μέχρι το πρωί!
_____________________________________________
/ ώρα έναρξης 23:14
/ είσοδος με μπίρα/κρασί 10
/ κρατήσεις στο 210 3450817

Διάφανα Κρίνα
2018-02-03 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Τα Διάφανα Κρίνα θα βρεθούν το Σάββατο 3 Φεβρουαρίου στο Fuzz Live Music Club για να μας χαρίσουν μια μαγική βραδιά και να δείξουν πως ακόμα ανθίζουν και ευωδιάζουν, με οδηγό τη μελωδία και την ηλεκτρική rock ενέργεια.
Η προπώληση ξεκινάει στα 10 ευρώ και για περιορισμένο αριθμό εισιτηρίων.

Μετά την εξάντλησή τους, θα συνεχιστεί στα 12 ευρώ. Στο ταμείο, η τιμή θα είναι 15 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Οι πόρτες θα ανοίξουν στις 20:00. Μείνετε συντονισμένοι στο www.fuzzclub.gr και στην επίσημη σελίδα μας στο Facebook για να ενημερωθείτε για ώρα έναρξης και support μπάντα.
Η μπάντα που αποτελείται από τους Τάσο Μαχά (τύμπανα), Νίκο Μπάρδη (κιθάρα, τρομπέτα), Παναγιώτη Μπερλή (φωνή, πλήκτρα), Παντελή Ροδοστόγλου (μπάσο), Κυριάκο Τσουκαλά (κιθάρα), θα γεφυρώσει το χθες με το σήμερα, έχοντας το βλέμμα στο αύριο και τη συνέχιση της μοναδικής πορείας τους στο εγχώριο μουσικό στερέωμα, κατά τη διάρκεια της οποίας άγγιξαν τις ψυχές χιλιάδων ανθρώπων, χαρίζοντάς μας έξι δίσκους που χαρακτήρισαν την ελληνική ροκ σκηνή, με τον ένα ή τον άλλο τρόπο.

Η μουσική τους, άλλοτε μελαγχολική και χαμηλότονη, άλλοτε ηλεκτρισμένη και δραματική, σε συνδυασμό με τους σκοτεινά ρομαντικούς, συχνά ποιητικούς, στίχους τους αγκαλιάστηκε από ένα κοινό που όσο περνούσε ο καιρός γινόταν μεγαλύτερο και πιστά αφοσιωμένο, αναγνωρίζοντας στον ήχο τους, μεταξύ άλλων, μία οικεία εκδοχή της τραγουδοποιίας του Leonard Cohen, του Nick Cave και των (συγχρόνων τους) Tindersticks και Madrugada.
Το συγκρότημα μετά την απώλεια του Θάνου Ανεστόπουλου, βρίσκεται ήδη λίγο πριν την κυκλοφορία του νέου δίσκους του, με τραγούδια να έχουν ήδη ακουστεί σε συναυλίες τους. Τραγούδια σαν τα “Σκιάχτρο Που Άρπαξε Φωτιά”, “Έγινε Η Απώλεια Συνήθειά Μας”, “Γιορτή”, “Κλόουν Την Τετάρτη Την Κυριακή Νεκρός”, “Όλα Αυτά Που Δεν Θα Δω”, “Μουχλαλούδα”, “Μπλε Χειμώνας” μέχρι τα νεώτερα “Μανιφέστο”, “Τα χαμένα παιδιά”, “Δεν θα πω που πηγαίνω” και “Ένας Σωρός Λευκά Φτερά” θα φέρουν πίσω τη γνώριμη ένταση των συναυλιών τους στους παλιούς και την επιθυμία σε νέους να «ζήσουν» και αυτοί μια σπουδαία μπάντα!
Μια συναυλία-ξεκίνημα για όλες όσες ακολουθήσουν. Μια μουσική γιορτή για την αγάπη, τη φιλία και την αλληλεγγύη. Να είσαι και εσύ εκεί!

Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781

Fates Warning
2018-01-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Another Moment For The Memory!
Σάββατο 27 Ιανουαρίου, Fuzz Live Music Club, Αθήνα
Η συναυλία θα πραγματοποιηθεί στα πλαίσια του νέου σκέλους της ευρωπαϊκής περιοδείας των Fates Warning για το εκπληκτικό “Theories of Flight” η οποία και θα ηχογραφηθεί με σκοπό να συμπεριληφθεί στην επόμενη live κυκλοφορία της μπάντας.
Αυτή δεν θα είναι η πρώτη φορά που οι λατρεμένοι progressive metallers θα ηχογραφήσουν ζωντανή τους εμφάνιση στη χώρα μας, μιας και το 2005 είχαν κυκλοφορήσει το dvd ‘Alive In Athens’.
Για την Ευρωπαϊκή περιοδεία του 2018 οι Fates Warning θα έχουν μαζί τους μία ομάδα επιλεγμένων συνεργατών οι οποίοι και θα εγγυηθούν την καλύτερη ηχητική απόδοση προκειμένου η ηχογράφηση να έχει τη μεγαλύτερη δυνατή πιστότητα.
Στις επερχόμενες συναυλίες το set θα έχει διάρκεια το λιγότερο δύο ώρες, ενώ θα παίξουν και τραγούδια που έχουν πολύ καιρό να ακουστούν στις συναυλίες τους
Ο αρχηγός της μπάντας, Jim Matheos, δήλωσε για την επερχόμενη περιοδεία: «Έχουν περάσει 20 χρόνια από το τελευταίο μας live album, το “Still Life”. Είναι καιρός για ένα νέο. Τον Ιανουάριο θα ηχογραφήσουμε μια σειρά συναυλιών σε κάποιες απ’ τις αγαπημένες μας ευρωπαϊκές πόλεις. Οι καλύτερες στιγμές από αυτές θα γίνουν το επόμενο live album μας που θα κυκλοφορήσει μέσα στο 2018. Δεν έχουμε αποφασίσει ακόμα το τελικό setlist όμως προγραμματίζουμε να παίξουμε για περίπου δύο ώρες και θα προσπαθήσουμε να έχουμε όσο το δυνατόν λιγότερα κοινά τραγούδια με το “Still Life” γίνεται. Ελπίζουμε να σας δούμε όλους εκεί.»
Οι Fates Warning δημιουργήθηκαν από τον ελληνικής καταγωγής κιθαρίστα Jim Matheos στο Connecticut των ΗΠΑ, στις αρχές τις δεκαετίας του ’80, και από τον πρώτο τους δίσκο (“Night On Broken”, 1984) και μετά, παρουσίασαν τεράστια άλματα εξέλιξης οδηγώντας τη μουσική τους σε νέους κάθε φορά δρόμους και αποτέλεσαν συγκρότημα-πρότυπο στο progressive heavy metal. Οι δίσκοι που ακολούθησαν, “The Spectre Within” (1985) και “Awaken the Guardian” (1987), είναι αριστουργήματα αυτού που αποκαλείται U.S. metal και από την έλευση του τραγουδιστή Ray Alder και την κυκλοφορία του “No Exit”, αποθεώθηκαν ως ένα από τα πλέον ευρηματικά και πρωτότυπα metal σχήματα όλων των εποχών. Το σερί των αριστουργημάτων συνεχίζεται με το “Perfect Symmetry” (1989), το λατρεμένο “Parallels” (1991) και το “Inside Out” (1994). To 1997 κυκλοφορεί ο πιο πειραματικός, ατμοσφαιρικός και για πολλούς καλύτερος δίσκος τους, το “A Pleasant Shade Of Gray” για να τον διαδεχτούν τα αριστουργήματα, τα “Disconnected” (2000) , “FWX” (2004), “Darkness in a Different Light” (2013) και το “Theories of Flight”(2016) το οποίο και έτυχε θερμότατης υποδοχής και χαιρετίστηκε από τους φίλους του συγκροτήματος ως μία από τις καλύτερες δουλειές τους μέχρι σήμερα.
Τις συναυλίες θα ανοίξουν οι Ιταλοί Methodica.
Αθήνα
Τιμή εισιτηρίου: 23€ (περιορισμένη προπώληση) – 25€ (προπώληση) – 27€ (Ταμείο)
Σημεία προπώλησης:

VIVA kiosk – Σύνταγμα
Metal Era (Εμ. Μπενάκη 22, Αθήνα, τηλ.: 210 3304133, www.metalera.gr )
No Remorse Records (Γαμβέτα 4, Αθήνα, τηλ. 2103830981, www.noremorse.gr)
Reload Stores
Media Markt Greece
Seven Spots
Βιβλιοπωλεία Ευριπίδης – Evripidis Bookstores
Monsterville : Αγίας Ειρήνης 13, 10552 Μοναστηράκι, Αθήνα, τηλ : 210 3648180

On-line: www.viva.gr

Iced Earth
2018-01-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Μετά τις τελευταίες τους sold out εμφανίσεις τον Νοέμβριο του 2016 στη χώρα μας οι Iced Earth απέδειξαν και στους πλέον δύσπιστους πως παραμένουν μία από τις πλέον υπολογίσιμες δυνάμεις του χώρου. Ένα κλασσικό heavy metal συγκρότημα που βγάζει σπουδαίους δίσκους και πραγματοποιεί ακόμα σπουδαιότερες ζωντανές εμφανίσεις και έρχονται στις 24 Ιανουαρίου στο Fuzz!
Όσοι έχουν παραβρεθεί σε συναυλίες τους γνωρίζουν πως ο John Schaffer και το συγκρότημά του ποτίζουν τη φανέλα με τόνους ιδρώτα, δίνουν το 100% των δυνάμεων τους και αυτή η απόλυτα ειλικρινής στάση τους έχει κάνει τόσο αγαπητούς όσο λίγα συγκροτήματα. Έτσι και αλλιώς η χώρα μας πάντα είχε μία ξεχωριστή θέση στην καρδιά των Iced Earth, ο Shaffer ποτέ δεν ξεχνάει πως ήμασταν από τους πρώτους που στήριξαν έμπρακτα το συγκρότημα γεγονός που ποτέ δεν ξεχνά να επισημαίνει .
Το τελευταίο τους album με τίτλο ‘Incorruptible’ κυκλοφόρησε τον καλοκαίρι του 2017, η ανταπόκριση από το κοινό ήταν ενθουσιώδης, όλοι μίλησαν για έναν από τους καλύτερους δίσκους στη μακροχρόνια πορεία της μπάντας και η ανυπομονησία για να ακούσουμε ζωντανά τα τραγούδια του νέου δίσκου όπως πολλά classic ‘χτυπάει κόκκινο’ με το που ανακοινώνεται πως θα έρθουν στη χώρα μας. Δεν θα μπορούσε να γίνει διαφορετικά άλλωστε.
Oι πρώτες τους κυκλοφορίες ήταν τα “Iced Earth” (1990) και “Night Of The Stοrmrider” (1991) όπου και παρουσιάστηκαν με power / thrash κερδίζοντας ευθύς εξαρχής τις εντυπώσεις. Ο πρώτο βήμα προς την επιτυχία έγινε το 1995 με το album “Burnt Offerings”, στο οποίο παρουσίασαν τον νέο τους τραγουδιστή Mat Barlow , ενώ στη χώρα μας απέκτησαν status super stars με την επόμενη δουλειά τους, το μυθικό πλέον “The Dark Saga” (1996) αλλά και το “Something Wicked This Way Comes” που ακλούθησε το 1998. Το ‘Alive in Athens’ γράφει ιστορία, το ‘Horror Show’ το 2001 κλείνει το κύκλο μίας ιδιαίτερα επιτυχημένης 6ετίας και λίγο αργότερα ο Mat Barlow θα αποχωρήσει από το συγκρότημα.
Οι Iced Earth θα προσλάβουν τον τραγουδιστής των Judas Priest, Tim Owens, και θα κυκλοφορήσουν μαζί του 2 album τα “The Glorious Burden” (2004) και “Framing Armageddon” (2007), ενώ στο “The Crucible Of Man” (2008) ακούμε και πάλι τη φωνή του Mat Barlow.
Από το 2011 και μετά παρατηρούμε την αναγέννηση του συγκροτήματος , με τον S. Block πλέον στη θέση πίσω από μικρόφωνο. Το “Dystopia”, είναι ο δίσκος ‘ολική επαναφορά’ και το ‘The Plagues of Babylon’ παρουσιάζει το σχήμα δημιουργικό όσο ποτέ κάτι από επιστεγάστηκε από την κυκλοφορία του ‘Incorruptible’
To ραντεβού λοιπόν αυτή τη φορά είναι για τις 23 και 24 Ιανουαρίου του 2018. Μία συνάντηση με την οποία το συγκρότημα και οι Έλληνες οπαδοί τους θα ανανεώσουν τους όρκους πίστης. Μέχρι την επόμενη. Είμαστε ήδη εκεί!
Προπώληση:
Θεσσαλονίκη
Τιμή εισιτηρίου: 25€ (τα πρώτα 200), μετά 28 € και στο ταμείο 30€
Σημεία προπώλησης: Ticket House και Rover. On-line: www.viva.gr
Αθήνα
Τιμή εισιτηρίου: 25€ (τα πρώτα 200), μετά 28 € και τα υπόλοιπα 30€. Σημεία προπώλησης: VIVA kiosk – Σύνταγμα, Metal Era, No Remorse Records , Reload Stores, Media Markt, Seven Spots, Βιβλιοπωλεία Ευριπίδης και Monsterville
On-line: www.viva.gr

Satyricon
2018-01-23 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Satyricon επιστρέφουν μετά από 9 χρόνια στην Αθήνα! Μία από τις κορυφαίες μπάντες της νορβηγικής black metal σκηνής θα βρεθεί την Τρίτη 23 Ιανουαρίου 2018 στο Fuzz Live Music Club για να αποδείξει πως παραμένει ένα από τα πιο συναρπαστικά acts επί σκηνής.
Με σχεδόν 25 χρόνια ιστορίας, οι Satyricon από την πρώτη στιγμή έκαναν αισθητή την παρουσία τους, σαν ένα… σφυρί έτοιμο να σε χτυπήσει στο πρόσωπο!

Η επιστροφή τους με το φετινό “Deep Calleth Upon Deep” αποθεώνεται από παντού, έχοντας ήδη κλείσει θέση στους κορυφαίους metal δίσκους του 2017.
Ο βασικός συνθέτης και frontman, Sigurd “Satyr” Wongraven και ο ντράμερ-θηρίο, Kjetil-Vidar “Frost” Haraldstad, συνεχίζουν να εξελίσσουν το μουσικό τους όραμα, επαναπροσδιορίζοντας το black metal, τιμώντας το με συνεχείς «ενέσεις» από κάθε σκληρό και ακραίο ήχο.

Ιδιοσυγκρασιακοί και μόνιμα “βίαιοι” και αιρετικοί, οι Satyricon έθεσαν νέες βάσεις στην ακμάζουσα black metal σκηνή των 90’s με τα μυθικά “Dark Medieval Times” (1994) και “The Shadowthrone” (1994) και με τα κλασικά “Nemesis Divina” (1996) και “Rebel Extravaganza” (1999) έκλεισαν μια θέση ανάμεσα στους κορυφαίους όλων των εποχών για το ιδίωμα.
Η νέα χιλιετία τους βρήκε το ίδιο ενεργητικούς με το μυαλό πάντα στο μέλλον. Σκοτεινοί και εκκωφαντικοί, οι Satyricon ήταν η πρώτη νορβηγική μπάντα του black metal που υπέγραψε σε πολυεθνική δισκογραφική εταιρεία χωρίς να προδώσουν στιγμή τον μοχθηρό τους ήχο.
Στις 23 Ιανουαρίου θα ζήσουμε μια ανελέητη βραδιά με τον βομβαρδισμό του Frost, τις κοφτερές σαν ξυράφι κιθάρες του Azarak και τον Satyr να επιβλέπει τα πάντα!
“Mother North”, “Transcendental Requiem Of Slaves”, “The Pentagram Burns” “Fuel For Hatred” και “K.I.N.G.” μεταξύ δεκάδων ακόμα ύμνων, που κάθε metalhead οφείλει να ζήσει από απόσταση αναπνοής!
Εισιτήρια προπωλούνται προς 55 ευρώ (διπλό / περιορισμένος αριθμός) και 29 ευρώ (μονό). Στο ταμείο, η τιμή θα είναι 32 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Satyricon opening act (tba)

Tricky
2018-01-20 21:00 | Fuzz Club, PIREOS 209 KAI PATRIARXOU IOAKIM 1, Athens, Greece
O Tricky, μία από τις σπουδαιότερες προσωπικότητες της παγκόσμιας μουσικής σκηνής για περισσότερα από 25 χρόνια, επιστρέφει στο Fuzz Live Music Club το Σάββατο 20 Ιανουαρίου 2018, για ακόμα μία υποβλητική βραδιά, έχοντας στις αποσκευές του ένα από τα καλύτερα albums της καριέρας του, το “Ununiform”, το οποίο κυκλοφόρησε τον Σεπτέμβριο του 2017 αποσπώντας αποθεωτικές κριτικές.
Η προπώληση ξεκινά στα 20 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 22 ευρώ. Στο ταμείο, η τιμή θα είναι 25 ευρώ.

Λίγες μέρες πριν γιορτάσει τα 50ά του γενέθλια, ο Adrian Thaws θα μας παρουσιάσει τον φετινό 13ο δίσκο του “Ununiform”, που τον βρίσκει να δημιουργεί ξανά ένα ολότελα δικό του κλειστοφοβικό σύμπαν, γεμάτο pop ανατροπές, trip-hop μεγαλείο και βέβαια τις γυναικείες φωνές να στοιχειώνουν τα πάντα! Μαζί βέβαια με κλασικές στιγμές από ολόκληρη την δισκογραφία του, που μεταμορφώνουν κάθε συναυλία του σε εμπειρία προσωπική και μαζική, την ίδια στιγμή.

Ο Tricky ξανασμίγει μετά από 15 χρόνια με την Martina Topley-Bird την οποία σύστησε στον πλανήτη με το αριστουργηματικό ντεμπούτο του “Maxinquaye” το 1995, στο ήδη κλασικό “When We Die”. Το ίδιο ισχύει και για την διάσημη ηθοποιό Asia Argento στο αποκαλυπτικό ντουέτο “Wait For Signal”.
H σήμα-κατατεθέν φωνή του είναι παρούσα – για την οποία η Bjork του είχε πει “ποτέ μην κάνεις μαθήματα για να τραγουδάς”, θεωρόντας τη μοναδική – συνοδεύοντας το δικό του ιδιόμορφο ρυθμό και την ιδιαίτερη αίσθηση της μελωδίας.
Ξεκινώντας το 1985, ως ένα σημαντικό γρανάζι στη μηχανή των Massive Attack, κατάφερε να δημιουργήσει ένα δικό του δρόμο. Δεκατρείς δίσκους μετά, με τον φετινό να κυκλοφορεί από τη δική του εταιρεία, συνεχίζει να αναζητά νέους δρόμους και έμπνευση, επηρεάζοντας ταυτόχρονα και ακατάπαυστα τη σύγχρονη μουσική σκηνή.
Κατά καιρούς, έχει συνεργαστεί με σπουδαία ονόματα, όπως οι Red Hot Chili Peppers, PJ Harvey, Bjork, Neneh Cherry, Beyonce, Bobby Gillespie (Primal Scream), Cyndi Lauper, Jay-Z, Alanis Morissette, Ed Kowalczyk (Live), Nneka κ.α.

Έγραψαν για το “Ununiform”:
“O πιο… Tricky δίσκος εδώ και χρόνιa” / Q Magazine
“Ο καλύτερος δίσκος του από την εποχή του ‘Pre-Millennium Tension’” / Under The Radar
“Τα έχει βρει με την trip-hop κληρονομιά του αλλά υπάρχουν στιγμές που φανερώνουν πως πάντα θα μένει ανήσυχος, κοιτώντας το επόμενο καπνισμένο όραμά του.” / Uncut
ΔΙΑΘΕΣΗ ΕΙΣΙΤΗΡΙΩΝ:
Online: www.viva.gr ή τηλεφωνικά / order by phone : 11876
Φυσικά σημεία / Στα καταστήματα Reload, Seven Spots, Media Markt, στο Viva Kiosk Συντάγματος (Πλατεία Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00. Ευρυπίδης βιβλιοπωλεία (Αθήνα): Χαλάνδρι (Aνδρέα Παπανδρέου 11, εντός στοάς), Κηφισιά (Λ. Κηφισίας 310).
LINKS
www.trickysite.com
Facebook
YouTube channel
Instagram

Trashformers: Christmas Special 80's 90's 00's party!
2017-12-25 22:00 - 2017-12-26 07:30 | Fuzz Club, PIREOS 209 KAI PATRIARXOU IOAKIM 1, Athens, Greece
πλέον είναι δεδομένο… ΧΡΙΣΤΟΥΓΕΝΝΑ = μελομακάρονα + Trashformers!
Tο νο1 διαγαλαξιακό party έρχεται για το καθιερωμένο πολυαναμενόμενο Christmas Special event ! έχουμε και λέμε:
❄ το πιο υπερχορευτικό DJ set απευθείας βγαλμένο από την καρδιά των 90’s (αλλά και 80΄s και 00’s)
❄ οπτικοακουστικό υπερθέαμα με υπερθεματικό υλικό που μας έδωσε το ίδιο το πνεύμα των Χριστουγέννων!
❄ TFs live show των TFs / christmas edition… προφανώς!
❄ αγαπημένοι guests για να ζωντανέψουν τις μεγάλες τους επιτυχίες
❄ χορός μέχρι να αλλάξει η χρονιά… τουλάχιστον!!!
❄ χιόνια στο καμπαναριό
❄ μελομακάρονα δεν θα έχουμε, φάτε τα πριν έρθετε για να έχετε δυνάμεις!
Οι Trashformers, οι συνήθεις ύποπτοι πίσω από τα πιο εκρηκτικά events της πόλης, επίσημοι εκπρόσωποι της γνήσιας, ακραίας, ακομπλεξάριστης διασκέδασης και ανεύθυνα υπεύθυνοι για την αναβίωση της τρέλας των 90’s, μαζεύουν ήδη όλα τα ειδικά συστατικά και ετοιμάζουν τη μυστική συνταγή για το τέλειο υπερ-Party!
Χριστούγεννα χωρίς Trashformers δε λέει μία.
Christmas Special 2017 / Ανήμερα τα Χριστούγεννα όπως πάντα!
Fuzz Live music club
/ ώρα έναρξης 23:04
/ είσοδος με μπίρα/κρασί 10
/ κρατήσεις στο 2103450817

The Christmas Boogie #6 - The 6 Fireballs live
2017-12-17 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Kυριακή 17 Δεκεμβρίου στις 20:00
Christmas Boogie #6 – Το μεγάλο rock ‘n’ roll πάρτι από τους Rollin’ Foxes!
Το πρόγραμμα περιλαμβάνει (όπως πάντα, έτσι και αυτή τη φορά): live μπάντες και καλλιτέχνες από την Ελλάδα και το εξωτερικό, DJ sets, υπέροχες μουσικές και φυσικά πολύ χορό!
Kαλεσμένοι μας αυτοί τη φορά, είναι η υπέροχη μπάντα από την Τσεχία, οι 6 Fireballs! Μία πραγματικά καταπληκτηκή μπάντα, με αυθεντικούς rock ‘n’ roll, jumpswing & boogie woogie ήχους, που θα μας μας κάνει να θέλουμε να χορεύουμε συνέχεια αλλά και να απολαμβάνουμε το σώου που δίνουν επί σκηνής!
Με λίγα λόγια, πρόκειται για μία μπάντα που ξέρει πολύ καλά πως να μας διασκεδάσει, είτε χορευτικά, είτε οπτικά!
Το live θα ανοίξουνε οι “δικοί μας” HiRollers! Πρόκειται για μία από τις παλαιότερες μπάντες του είδους και σίγουρα η καλύτερη! Αυτό σημαίνει πως θα έχουμε το καλύτερο ζέσταμα για ό,τι πρόκειται να ακολουθήσει.
Πριν την έναρξη της συναυλίας, στα διαλείμματα ανάμεσα στις εμφανίσεις των καλλιτεχνών αλλά και μετά το πέρας αυτών οι DJs Manos K και Silvery Theodore, θα φροντίσουν να κρατήσουν ζεστή την υπέροχη πίστα του καλύτερου live stage της Αθήνας, του Fuzz Live Music Club.
Το 6ο Christmas Boogie, θα είναι σίγουρα μια βραδιά που θα σας μείνει αξέχαστη!
Είσοδος 10 ευρώ ταμείο & προπώληση
Πληροφορίες στο FB: Rollin’ Foxes

Dead Brothers + Appalachian Cobra Worshipers
2017-12-15 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Dead Brothers επιστρέφουν για τη μεγαλύτερη βραδιά τους στην Αθήνα, την Παρασκευή 15 Δεκεμβρίου στη σκηνή του Fuzz Live Music Club. Η εκκεντρική funeral rock band με την μόνιμα αντισυμβατική σκηνική παρουσία θα μοιραστεί με το ελληνικό κοινό λίγο από το ζοφερό και μακάβριο rock’n’roll της, κατευθείαν από τα βουνά της Ελβετίας. Τη βραδιά θα ανοίξουν οι Appalachian Cobra Worshipers σε swamp blues / dirty gospel ρυθμούς.

Εισιτήρια προπωλούνται προς 20 ευρώ. Στο ταμείο, η τιμή θα είναι 23 ευρώ. Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Ο συνδυασμός jazz με bluegrass και gypsy folk με Jodelgesang (τον παραδοσιακό σκοπό των γερμανικών Άλπεων) και balcan στοιχεία, δημιουργούν μια μοναδικά οργιαστική και… νεκρο-ρομαντικά αμαρτωλή ατμόσφαιρα, όσο ο πάντα απολαυστικός Αlain Croubalian διηγείται τις μοναδικές ιστορίες του και ηγείται των ταλαντούχων μουσικών που έχουν κάνει τη σκηνή σπίτι τους, υφαίνοντας κάθε βράδυ, εδώ και δύο δεκαετίες, μια νέα κοσμοθεωρία πίσω από τις δυσοίωνες μάσκες.Οι Dead Brothers σχηματίστηκαν το 1999 στη Γενεύη, ηχογραφούσαν – κυριολεκτικά – στα βουνά, γύρισαν ολόκληρο τον κόσμο και πλέον θεωρούνται δίκαια ως η κορυφαία “Death Blues Funeral String Orchestra.”
Γεννήθηκαν στο μυαλό του Alain Croubalian, μετά τις σπουδές του πάνω στον θάνατο, στο Πανεπιστήμιο της Γενεύης, υπό το άγρυπνο βλέμμα του Καθηγητή Jean Ziegler. Όταν ο “Dead Alain” βαρέθηκε την περσόνα του έκπτωτου γιατρού που μοίραζε τα φάρμακά του στα μπαρ τραγουδώντας τα blues, προκάλεσε την πρώτη ζωντανή εμφάνιση της μπάντας, που τότε έπαιζε μόνο τα gospel τραγούδια του Elvis. Γρήγορα, προστέθηκαν δύο τούμπες και έκτοτε, τρομπέτες, ακορντεόν, banjo, μαριονέτες και πολλά άλλα παρελαύνουν από τη σκηνή.
Το ύφος της μουσικής και η εν γένει σκηνική παρουσία τους γοητεύουν όλο και περισσότερους fans στην Ευρώπη. Στις παραστάσεις τους, το κοινό βλέπει τα στοιχειωμένα blues του Leadbelly, την σκοτεινή country του Hank Williams και το shock rock του Screamin’ Jay Hawkins να συναντούν τη θεατρικότητα των Tiger Lillies και των Dresden Dolls, την βαλκανική φλόγα των Firewater, τη ρομαντική μελαγχολία της Michelle Gurewich / Chinawoman και τη συναισθηματική ένταση του Tom Waits.
Έξι εξαιρετικοί δίσκοι, εμφανίσεις σε όπερες, soundtrack ταινιών και βέβαια η μοναδική unplugged λιτανεία στα στενά του Ψυρρή (στην πρώτη εμφάνισή τους στη χώρα μας) τους καθιστούν πλέον ένα μουσικό σχήμα που κανείς δεν πρέπει να χάσει.
“Χωρίς τον θάνατο, η ζωή δεν θα είχε νόημα. Και χωρίς τον Διάβολο, ο Θεός θα ήταν ένα τίποτα”, μας λέει ο Croubalian. Το ίδιο και η ζωή χωρίς την μουσική, του λέμε εμείς. Το ίδιο και οι συναυλιακές μας βραδιές χωρίς τους Dead Brothers.
“Βαθιά και παράξενη μουσική, που ταξιδεύει σε ένα σωρό διαφορετικές μουσικές κουλτούρες και χρονικές περιόδους για να φτιάξει κάτι μοναδικά περίεργο και ταυτόχρονα τόσο διασκεδαστικό.” /
Allmusic.com
“Οι Dead Brothers κατορθώνουν να συνδυάσουν τη μελαγχολία του banjo με πιο rock ‘n‘ roll φόρμες […] σα να παρτάρουν οι Gogol Bordello σε τσιγγάνικη κηδεία.”
/ Rocking.gr
Γραφείο Τύπου / Πληροφορίες:
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6945 622781
http://www.deadbrothers.com/
https://www.facebook.com/The-Dead-Brothers-117142115032510/?filter=12
https://www.facebook.com/AppalachianCobraWorshipers/

Wedding Present @Temple Athens
2017-12-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Wedding Present επιστρέφουν στην Αθήνα για μια βραδιά indie-rock ευδαιμονίας.
Σας ενημερώνουμε πως η συναυλία μεταφέρεται στο Temple Athens (Ιάκχου 17, Γκάζι, Αθήνα). Τα ήδη αγορασμένα εισιτήρια ισχύουν κανονικά και για τον νέο χώρο, ενώ η προπώληση συνεχίζεται στην τιμή των 17 ευρώ στα μέχρι πρότινος ανακοινωμένα σημεία προπώλησης.
Oλες οι πληροφορίες από εδώ.

“O David Gedge έχει γράψει μερικά από τα καλύτερα love songs στην ιστορία του Rock’ n’ Roll. Πιθανότατα διαφωνείς, αλλά κάνεις λάθος και εγώ έχω δίκιο!” / John Peel
Η επιδραστική μπάντα του μοναδικού David Gedge θα βρεθεί στη σκηνή του Temple την Πέμπτη 14 Δεκεμβρίου, ακριβώς 30 χρόνια από τη στιγμή που κυκλοφόρησε το κλασικό ντεμπούτο τους “George Best” και άπαντες αποθεώνουν την σπουδαιότητά τους.
Ο θρυλικός παραγωγός του BBC Radio 1 δεν αφήνει πολλά περιθώρια παρερμηνείας στα λεγόμενά του, που αποτελούν άλλο ένα “παράσημο” στην καριέρα των Wedding Present, μίας μπάντας που χωρίς να γνωρίσει ποτέ την τρελή εμπορική επιτυχία εξακολουθεί να αποτελεί σημείο αναφοράς για την Βρετανική indie σκηνή, δίπλα σε τεράστια ονόματα όπως οι Smiths και οι Fall, και μέλος της ίδιας γενιάς που ανέδειξε αγαπημένες μπάντες όπως οι Kitchens Of Distinction, House Of Love, Teenage Fanclub, Close Lobsters, Field Mice, Carter USM, Ned’s Atomic Dustbin, Primitives και πολλοί άλλοι.
Η εκκίνησή τους, 30 χρόνια πριν, ήταν συναρπαστική, με το ιστορικό ντεμπούτο τους “George Best” (Οκτώβριος 2017), ένα album που πλέον θεωρείται ως ένα από τα κλασικότερα του συγκεκριμένου ήχου, και το “Bizarro” (Οκτώβριος 1989), δύο χρόνια μετά. Κιθάρες-ανεμοστρόβιλοι, γλυκόπικροι στίχοι σε ειλικρινή τραγούδια αγάπης, ένας ανίκητος συνδυασμός, γεμάτος νεύρο, ένταση και συνεχή πειραματισμό στα χρόνια που ακολούθησαν.
Η φρενήρης κιθαριστική pop τους σε παγιδεύει από την πρώτη στιγμή που θα την ακούσεις. Η αλλόκοτα όμορφη φωνή του David Gedge, που μάλλον δεν μοιάζει με κανέναν άλλο εκεί έξω (παρότι έχει ειπωθεί πως ηχεί σαν έναν πιο “τραχύ” Morrissey), συνόδευσε κάθε νέο που έζησε την απόρριψη σε τραγούδια όπως τα “My Favourite Dress”, “Everyone Thinks He Looks Daft”, “Α Μillion Miles”, “Brassneck” “Kennedy”, “Nobody’s Twisting Your Arm”, “Flying Saucer”, “Come Play With Me”, “Give My Love To Kevin”. Tην ίδια στιγμή, ήταν και παραμένει αδύνατο να μείνεις ακίνητος ακούγοντάς τα!
Η αναπάντεχη συνεργασία με τον Steve Albini στο εξαιρετικό “Seamonsters” (1991) παρουσίασε ένα πιο ωμό πρόσωπο, αντίθετο στο χορευτικό ρεύμα στη Βρετανία.
Το 1992, πρωτοπορούν κυκλοφορώντας ένα single κάθε μήνα ισοφαρίζοντας το ρεκόρ του Elvis Presley για τις περισσότερες επιτυχίες σε μια χρονιά! Άλλωστε, οι Wedding Present έχουν δει 18 singles τους να μπαίνουν στο Βρετανικό Top 40, κάτι ανέλπιστο αν σκεφτεί κανείς πως ουδέποτε συμμετείχαν στο παιχνίδι της μουσικής βιομηχανίας. Αυτή όμως η πορεία, με μόνιμα δικούς τους κανόνες, τους έκανε πάντα ελκυστικούς.
Το “Saturnalia” του 1996 είναι αψεγάδιαστο αλλά ο επόμενος δίσκος θα αργήσει να έρθει, καθώς ο David Gedge θα φτιάξει τους, επίσης υπέροχους, Cinerama με τη φίλη του Sally Murrell. Ο χωρισμός τους το 2002 (μετά από 14 χρόνια σχέσης) οδηγεί τον Gedge να αφήσει το Leeds και να μετακομίσει στο Seattle, γράφοντας το “Take Fountain”.
Το album περιέχει ίσως το καλύτερο single εκείνης της χρονιάς (“Interstate 5”) και αποθεώθηκε από την κριτική και τους οπαδούς, επιβεβαιώνοντας πως ο Gedge είναι περισσότερο ποιητής παρά στιχουργός σε μια μπάντα… “Δεν τον είχαμε ξανακούσει τόσο ευαίσθητο και λυπημένο από την εποχή του ‘My Favourite Dress’ to 1987”, έγραψε το Uncut.
Τον Σεπτέμβριο του 2016, κυκλοφόρησαν τον ένατο δίσκο τους “Going, Going…” στην Scopitones (τη δική τους εταιρεία), ακόμα ένα διαμάντι στην δισκογραφία τους.
O Gedge παραμένει ένας αληθινός cult αντι-ήρωας της μουσικής και οι Wedding Present το καλύτερο δώρο για κάθε περίσταση.

Εισιτήρια προπωλούνται προς 17 ευρώ. Στο ταμείο, η τιμή θα είναι 20 ευρώ.
Διάθεση: τηλεφωνικά στο 11876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Οι πόρτες θα ανοίξουν στις 20:00.
LINKS:
• The Wedding Present: www.scopitones.co.uk | www.facebook.com/TheWeddingPresentOfficial
• Temple Athens: www.thetemple.gr | www.facebook.com/templeliveclub
• Temple Productions: www.facebook.com/thetemple.gr
• 3P Lab: www.facebook.com/3plabgr
ΓΡΑΦΕΙΟ ΤΥΠΟΥ:
jim@thetemple.gr, +30 694 81 82 236 (Δημήτρης Κότσης)

ΘΡΑΞ ΠΑΝΚC
2017-12-09 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Έφτασε η ώρα που η μπάντα για την οποία όλοι συζητούν – και όλοι θέλουν να δουν ζωντανά – θα ανέβει σε μια μεγάλη σκηνή! Το Fix Factory Of Sound (Θεσσαλονίκη) και το Fuzz Live Music Club (Αθήνα) υποδέχονται τους ΘΡΑΞ ΠΑΝΚC, την Παρασκευή 8 και το Σάββατο 9 Δεκεμβρίου, αντίστοιχα, για δύο έξαλλες βραδιές… πανκοπανηγυροψυχεδέλειας! Μια λέξη που προσπαθεί, αλλά από μόνη της δεν είναι αρκετή για να περιγράψει τον μοναδικό ήχο τους και τα όσα θα συμβούν.

Οι τρεις Θρακιώτες, με εργαλεία τους τις γκάιντες, τις λύρες, τα νταούλια, παρασέρνουν στο διάβα τους κάθε αναστολή, οδηγώντας σε ένα πρωτόλειο γλέντι. Κανείς δεν μπορεί να κάτσει ακίνητος όταν παίζουν οι ΘΡΑΞ ΠΑΝΚC!
Το πάντρεμα της γκάιντας, του νταουλιού και της ηλεκτρικής κιθάρας, μαζί με την ασταμάτητη ενέργεια και το χιούμορ τους, μετατρέπουν κάθε εμφάνισή τους σε μία ζωντανή εμπειρία γεμάτη ένταση και πάθος, που αυτόματα καταλήγει σε ένα “κλείσιμο” ραντεβού για την επόμενη!
Το 2008, ο Γιώργος Σταυρίδης (νταούλι, θρακιώτικη λύρα, φωνή) και ο Βαΐτσης Χαρακοπίδης (γκάιντα, καβάλ, φωνή) ξεκίνησαν να παίζουν σε γάμους, πανηγύρια, δρόμους και διάφορες συνευρέσεις, μέχρι που σε μία γιούρτα συνάντησαν τον Πάνο Γκίνη με την κιθάρα του και πλέον παίζουν σε κάθε ελληνικό φεστιβάλ, κερδίζοντας συνεχώς νέους φίλους.
Χρησιμοποιώντας συστατικά από όλες τις μουσικές και κουλτούρες του κόσμου, δημιουργούν έναν ιδιαίτερο ήχο βασισμένο και στις προσωπικές επιρροές και καταβολές τους. Οι ίδιοι, δηλώνουν φίλοι του punk αλλά και, από πολύ μικροί, λάτρεις της παραδοσιακής μουσικής. Το δέσιμο μεταξύ τους, όσο περνάει ο καιρός, τους κάνει ακόμα πιο δυνατούς. Ο δρόμος είναι πλέον ορθάνοιχτος και οι ΘΡΑΞ ΠΑΝΚC είναι μία από τις εγχώριες μπάντες που θα μας απασχολήσουν πολύ μέσα στα αμέσως επόμενα χρόνια.
Εισιτήρια για τις δύο συναυλίες προπωλούνται προς 10 ευρώ. Στο ταμείο, η τιμή θα είναι 12 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr.
ΘΡΑΞ ΠΑΝΚC opening acts (tba)
Παρασκευή 8 Δεκεμβρίου, Fix Factory of Sound (26ης Οκτωβρίου 15, Θεσσαλονίκη / τηλ. 2310 500670 & 2310 504014 / www.fixfactoryofsound.gr) και Σάββατο 9 Δεκεμβρίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Οι πόρτες ανοίγουν στις 20:00.
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781
Αλέξανδρος Σαλαμές (Θεσσαλονίκη) / alex@artontheroad.gr
Home

https://www.facebook.com/thraxpunks/

Tweets by ThraxPunks
https://www.youtube.com/user/ThraxPunks

Nouvelle Vague
2017-12-02 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Nouvelle Vague, μία από τις πιο αγαπημένες μπάντες του ελληνικού κοινού, επιστρέφουν στην Ελλάδα για δύο σαγηνευτικές και άκρως διασκεδαστικές βραδιές, την Παρασκευή 1 Δεκεμβρίου στο Fix Factory of Sound (Θεσσαλονίκη) και το Σάββατο 2 Δεκεμβρίου στο Fuzz Live Music Club (Αθήνα)!

Το σχήμα των Marc Collin και Olivier Libaux θα έχει στις αποσκευές του ένα νέο album (“I Could Be Happy“), ενώ μέσα στη χρονιά παρουσίασε ένα ακόμα project – το ντοκυμαντέρ “Nouvelle Vague by Nouvelle Vague and Some Friends“ – συνεχίζοντας τον επιτυχημένο και ιδιόμορφο συνδυασμό new wave / post–punk συνθέσεων με bossa nova και lounge ρυθμούς. Μαζί τους θα βρίσκεται η αυθεντική τραγουδίστρια του σχήματος, Melanie Pain, μαζί με τις πανέμορφες Élodie Frégé και Liset Alea!
Εισιτήρια για τις δύο συναυλίες προπωλούνται: Αθήνα / προς 25 ευρώ (μονό) και 45 ευρώ (διπλό / περιορισμένος αριθμός). Στο ταμείο, η τιμή θα είναι 28 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr

Με κινητήρια δύναμη το δημιουργικό ντουέτο των Marc Collin και Olivier Libaux, δύο μουσικούς / παραγωγούς που ξεκίνησαν την πορεία τους στη μουσική σκηνή της Γαλλίας στα τέλη της δεκαετίας του ’80, μέσα από διάφορα σχήματα, οι Nouvelle Vague αποτελούν μία cover band εντελώς διαφορετική από όλες τις υπόλοιπες.
Η συνεργασία των δύο ξεκίνησε το 1998, αλλά η ιδεά των Nouvelle Vague πήρε σάρκα και οστά το 2003, με βασικό άξονα την κοινή αγάπη τους για τη new wave / post punk σκηνή των 80’s. Αποφάσισαν να δώσουν στα ακούσματα της εφηβικής τους ηλικίας μία νέα χροιά, παρουσιάζοντας κομμάτια εκείνης της περιόδου – άλλοτε διάσημα και άλλοτε λιγότερο γνωστά το ευρύ κοινό – σε επανεκτελέσεις βασισμένες σε λιτές ακουστικές ενορχηστρώσεις, παραπέμποντας ηχητικά στη bossa nova, τη jazz και την pop των 60’s. Σε συνδυασμό με τις αιθέριες γυναικείες φωνές που ανέλαβαν τα φωνητικά, το αποτέλεσμα ακούστηκε αναπάντεχα φρέσκο και αναζωογονητικό, κερδίζοντας fans σε ολόκληρο τον κόσμο!
Οι Nouvelle Vague αγγίζουν ορισμένες διαχρονικές συνθέσεις με ανεμελιά και αθωότητα. Δεν αναζητούν την τέλεια ριζοσπαστική διασκευή, αλλά τιμώντας το πρωτότυπο του αποδίδουν μία feel good διάθεση, υπενθυμίζοντάς το στο κοινό με έναν ίσως πιο προσιτό και αναμφίβολα γοητευτικό τρόπο.
Το σίγουρο είναι πως τουλάχιστον στην επιλογή των κομματιών συχνά επιδεικνύουν ένα ιδιαίτερα καλό γούστο, καθώς στη διάρκεια της μέχρι τώρα πορείας τους έχουν κάνει τον κόσμο να ξαναγαπήσει σπουδαία τραγούδια, όπως το “Love Will Tear Us Apart” των Joy Division, το “Killing Moon” και το “All My Colours” των Echo and the Bunnymen, το “Guns Of Brixton” των Clash, το “God Save The Queen” των Sex Pistols, το “Teenage Kicks” των Undertones, το “In A Manner Of Speaking” των Tuxedomoon, το “Blister In The Sun” των Violent Femmes, το “American” των Simple Minds, το “Heaven” των Psychedelic Furs, το “Too Drunk To Fuck” των Dead Kennedys, το “Making Plans For Nigel” των XTC, το “This Is Not A Love Song” των Public Image ltd, το “Blue Monday” των New Order, το “Heart Of Glass” των Blondie, το “Just Can’t Get Enough” των Depeche Mode, το “Marian” των Sisters Of Mercy, το “A Forest” των Cure, το “Melt With You” των Modern English, το “Bela Lugosi’s Dead” των Bauhaus, το “I Can’t Escape Myself” των Sound, το “Ever Fallen In Love” των Buzzcocks και άλλα πολλά.
Αξιοσημείωτο είναι πως ορισμένοι από τους… διασκευαζόμενους έχουν αποδεχτεί την πρόσκλησή τους και έχουν τραγουδήσει μαζί με τους Nouvelle Vague στις νέες εκδοχές των κομματιών τους! Ο Ian Mc Cullough των Echo and the Bunnymen, ο Chris Bailey των Saints, o Barry Adamson των Magazine, ο Martin Gore των Depeche Mode, ο Terry Hall των Fun Boy Three είναι μερικοί από αυτούς.
Website: http://nouvellevaguemusic.com/
Facebook: https://www.facebook.com/nouvellevagueofficial
Spotify: https://play.spotify.com/user/nouvellevagueofficial/
Twitter: https://twitter.com/nouvellesvagues?lang=fr
Instagram: https://www.instagram.com/nouvellesvagues/

Trashformers ALL ★ STARS
2017-11-25 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Νόμιζες ότι ο Νοέμβριος θα είναι ο πιο βαρετός μήνας ???
ΛΑΘΟΣ !! Το πιο δυνατό-εκρηκτικό-χορευτικό event της πόλης σου κλείνει το μάτι 😉
Σάββατο 25 Νοεμβρίου το Fuzz Live Music Club μεταμορφώνεται σε ένα τεράστιο stage χορού!

Οι Trashformers, το team που πρεσβεύει τη γνήσια ακομπλεξάριστη διασκέδαση έρχεται για άλλη μια φορά κουβαλώντας την πιο διαγαλαξιακή τρέλα των 90’s και όπως πάντα, δεσμεύεται για μια αξέχαστη βραδιά και χορό έως τελικής πτώσης!★ super dj-set με μουσικάρες από 80’s, 90’s (κυρίως) & 00’s (αρχές)
★ οπτικοακουστικό υπερθέαμα που φέρνει δάκρυα…συγκίνησης
★ live show και αγαπημένοι guest τραγουδιστές
★ βουτιά σε πελάγη νοσταλγίας (βαθιά.. βαθιά… βαθιά…)
★ Ανελέητος χορός και ακομπλεξάριστη διασκέδαση (λιώνουν οι σόλες λέμε)
★ ήχος κρύσταλλο που σπάει τζάμια
★ τεράστια γιγαντοοθόνη (για προβολές για τεράστιους γίγαντες)
Η βραδιά που πάντα περίμενες (αλλά ποτέ δεν το ήξερες) είναι εδώ! Σάββατο 25 Νοεμβρίου στο Fuzz Live Music Club
Τickets στην είδοδο – 10 με μπίρα/κρασί / Κρατήσεις / τραπέζια – 2103450817
doors open at 23:04 / show starts at 00:34 ακριβώς! (στο περίπου)
♥ ♥ ♥
Για αφιερώσεις / παραγγελιές ποστάρετε στο event!
https://www.facebook.com/events/1974885892723073/

Gramatik
2017-11-25 20:00 - 23:30 | Gazi Music Hall, Iera Odos 7, Athens, 118 54, Greece
O Gramatik επιστρέφει στη χώρα μας για δύο βραδιές ασυγκράτητου χορού, γεμάτες funky, soulful, hip-hop, electro και jazzy ήχους, πάντα μέσα από μια dubstep επίθεση, την Παρασκευή 24 Νοεμβρίου στο Fix Factory of Sound (Θεσσαλονίκη) και το Σάββατο 25 Νοεμβρίου στο Gazi Music Hall (Αθήνα)!

Ο Σλοβένος μάγος της κονσόλας, από τους πιο επιτυχημένους μουσικούς / παραγωγούς της εποχής μας, είναι από τους λίγους πλέον στην σύγχρονη χορευτική σκηνή που μπορεί να καυχιέται ότι έχει το δικό του “σήμα-κατατεθέν” ήχο.
Με έδρα του, πλέον, τη Νέα Υόρκη, πραγματοποιεί συνεχείς παγκόσμιες περιοδείες και sold out βραδιές σε κάθε ήπειρο, είτε μιλάμε για headline shows σε μεγαλουπόλεις είτε για τεράστια φεστιβάλ σαν τα Lollapalooza, Coachella, Sonar και Glastonbury! Ο Gramatik ήρθε για να μείνει – και κάθε χρονιά το αποδεικνύει!
Η προπώληση συνεχίζεται στα 25 ευρώ. Στο ταμείο, η τιμή θα είναι 30 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης, στα νέα σημεία προπώλησης της viva (Σύνταγμα και Τεχνόπολη).
Οι πόρτες ανοίγουν στις 20:00.
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192
Γεννήθηκε ως Denis Jašarević στο Portorož της Σλοβενίας, πριν 33 χρόνια, αλλά εδώ και χρόνια έχει βάση τη Νέα Υόρκη. Ουδέποτε έκρυψε την επιρροή που είχαν πάνω του καλλιτέχνες όπως οι RZA, Dr. Dre, DJ Premier και η ευρωπαϊκή ηλεκτρονική σκηνή των αρχών των 00’s. Οι κασέτες της μεγάλης του αδελφής με funk, jazz, soul και blues μουσική από τις ΗΠΑ, διαμόρφωσαν την οπτική του, ενώ στα 13 του έμαθε να “πειράζει” και να αξιοποιεί την… ελεύθερη διακίνηση μουσικής στο internet, φτιάχνοντας σιγά-σιγά το όνομά του! Τα υπόλοιπα είναι πλέον ιστορία…
Σύστησε στον κόσμο το δικό του Bluestep, έναν σταθερό dubstep ρυθμό με jazz, blues, funk στοιχεία και δάνεια από μουσικές των 50’s και 60’s. Ταυτόχρονα, παραμένει πολύπλευρος, αλλάζει συνεχώς ύφος και διάθεση διατηρώντας πάντα το προσόν να μην σε αφήνει… ήσυχο. Εχει “αποστολή” να δημιουργεί μουσική, γήινη και ταυτόχρονα φουτουριστική, αλλά με σκοπό να χορεύεις ασταμάτητα χρησιμοποιώντας ιδανικά την τεχνολογία γυρίζοντας σε παλιές μουσικές και βάζοντάς τις στο, δικό του και το δικό μας, παρόν!
Η τελευταία του δουλειά, μετά το περσινό και εξαιρετικό “Epigram” που ήρθε μετά το εξίσου σπουδαίο “Age of Reason”, είναι η συνεργασία του με τον μυστήριο Galactic Marvl με τον οποίο αποκαλούνται Voyager Twins. Μαζί, ανακατεύουν hip-hop/trap, dubstep σε ατμοσφαιρικά μονοπάτια και πολύ σαξόφωνο, ένας δικός τους φόρος τιμής στο διάστημα, 40 χρόνια μετά την εκτόξευση του Voyager, μαζί με ένα μήνυμα αγάπης σε κάθε άνθρωπο ή μορφή ζωής του σύμπαντος!
http://www.gramatik.net/
https://www.facebook.com/gramatik
https://soundcloud.com/gramatik
https://www.instagram.com/gramatik_lowtemp/
https://twitter.com/Gramatik
https://www.youtube.com/user/Gramatikk

The Underground Youth + Road Miles
2017-11-24 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Underground Youth επιστρέφουν στην Ελλάδα! Η μπάντα από το Manchester, που συνδυάζει ιδανικά επιρροές που ξεκινούν από το psych και το garage rock και φτάνουν ως το post-punk και το shoegaze, έχοντας αποκτήσει πολλούς φίλους στη χώρα μας, θα βρίσκεται την Παρασκευή 24 Νοεμβρίου στο Fuzz Live Music Club. Mαζί τους οι The Road Miles.

Ο Craig Dyer (φωνητικά / κιθάρα), η Olya Dyer (drums), o Max James (μπάσο) και ο Mark Vernon (κιθάρα) έρχονται στη χώρα μας έχοντας στις αποσκευές τους ένα νέο album, το εξαιρετικό “What Kind Of Dystopian Hellhole Is This?”, το οποίο κυκλοφόρησε τον Φεβρουάριο του 2017 από τη Fuzz Club Records και έχει ήδη αναδείξει τρία κομμάτια που το κοινό των Underground Youth έχει ήδη λατρέψει. Το “Alice”, το “America” και το “Your Sweet Love”, μία εκπληκτική διασκευή στο υπέροχο τραγούδι του μεγάλου Lee Hazlewood, η οποία θα έκανε τους Suicide περήφανους, στέκονται ήδη δίπλα στα παλαιότερα highlights της μπάντας, όπως τα “Morning Sun”, “I Need You”, “Veil”, “Addiction”, On The Floor” κ.α.
Τιμές εισιτηρίων: Αθήνα / προπώληση 20 ευρώ, ταμείο 23 ευρώ.
Θεσσαλονίκη / προπώληση 15 ευρώ, ταμείο 18 ευρώ.

Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr (Αθήνα), www.fixfactoryofsound.gr (Θεσσαλονίκη) και www.viva.gr
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192
Νοσταλγικές κιθαριστικές μελωδίες, μινιμαλιστικοί μελαγχολικοί ρυθμοί και ψυχεδελική εσωστρεφής ατμόσφαιρα: χρησιμοποιώντας τα απλούστερα συστατικά ο ταλαντούχος Craig Dyer χαράσσει, με τους The Underground Youth ως το δημιουργικό του όχημα, μια μοναδική προσωπική μουσική πορεία. Με βασικές επιρροές τους Velvet Underground, τους Joy Division, τους Suicide, τους Brian Jonestown Massacre οι Underground Youth δημιουργούν το δικό τους ηχητικό σύμπαν, όπου ένα τείχος θορύβου συναντά την ωμή ενέργεια και τις catchy μελωδίες, συνθέτοντας μία άκρως ελκυστική σκοτεινή ψυχεδελική post punk ατμόσφαιρα.
Μέσα από μια αδιάκοπη δημιουργική διαδικασία, ο Craig Dyer επιχειρεί να συνδυάσει με φειδώ μια ευρεία γκάμα αναφορών που κυμαίνεται από την υπνωτική ψυχεδέλεια ως την απόκοσμη shoegaze και από την καυστική garage rock έως τη μελαγχολική indie rock. Πιστός σε μια αυστηρή, μεθοδική Do-It-Yourself καλλιτεχνική ηθική, μέσα σε σχεδόν 9 χρόνια δισκογραφικής παρουσίας έχει αποδείξει πως αποτελεί κάτι παραπάνω από έναν ταλαντούχο μουσικό, με περισσότερα από δεκαπέντε LPs, EPs και singles στο ενεργητικό του – εξέχουσες προσθήκες στο roster του εκλεκτικού psych/garage rock label Fuzz Club Records.
Από το 2012 κι έπειτα, το πνευματικό παιδί του Craig Dyer θα πάρει σάρκα και οστά με την προσθήκη της (φημισμένης illustrator και συντρόφου του Craig) Olya Dyer, καθώς και των Mark Vernon και Max James (Johnny Marr) σε κιθάρα και μπάσο. Με ολοκληρωμένο πλέον το live line-up τους, οι Underground Youth θα περιοδεύσουν σε ολόκληρη την Ευρώπη: μέσα από τα δεκάδες sold-out lives τους και τη συμμετοχή τους σε μερικά από τα σημαντικότερα φεστιβάλ της σύγχρονης ψυχεδελικής rock σκηνής (Cosmosis, Liverpool Psych Fest, Eindhoven Psych Lab) ζωντανεύουν μέσα από τις μνημειώδεις εμφανίσεις τους μοναδικές συγκινήσεις και απόκοσμες αφηγήσεις, φιλτράροντας την ηλεκτρική παράδοση της rock σκηνής του Manchester μέσα από το προσωπικό τους αισθαντικό πρίσμα.
https://www.facebook.com/TheUndergroundYouth/
Οι Road Miles υπάρχουν και παίζουν southern gothic/ psychedelic blues από το 2014. Χρωστούν την ύπαρξη τους στα blues, στον Jack White αλλά και στους σαμανισμούς του Dave Grohl και του Josh Homme, περνώντας από την κουβέντα στο στούντιο υπό τους ήχους των Grinderman. Σέρνουν τις κιθάρες τους μέσα από reverb και παραμορφώσεις και φορτώνουν τα φωνητικά με low-fi μικρόφωνα, λέγοντας ιστορίες από ένα κόσμο με ζέστη, σκόνη και κόκκινους ήλιους να καθρεφτίζονται στο καπό ενός παρατημένου σεντάν.
Ο πρώτος τους δίσκος, με τίτλο “Goldand Shadow“’, κυκλοφόρησε το Νοέμβριο του 2015, ηχογραφημένος live σε παραγωγή Αλέξη Μπόλπαση στα Artracks Studios. Λίγους μήνες νωρίτερα, το Φεβρουάριο του 2015, είχε κυκλοφορήσει το πρώτο τους, live EP, με τίτλο “Hues of Gri“‘, ενώ το φθινόπωρο του 2017, κυκλοφορούν την δεύτερη ολοκληρωμένη δουλειά τους, με τίτλο “Ballads for the Wasteland”, πάντα με τους ίδιους συντελεστές.
https://www.facebook.com/theroadmiles/

The Dream Syndicate + Dustbowl
2017-11-04 09:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι θρυλικοί The Dream Syndicate επιστρέφουν στην Αθήνα! Οι Steve Wynn, Dennis Duck, Mark Walton και Jason Victor θα βρεθούν το Σάββατο 4 Νοεμβρίου στη σκηνή του Fuzz Live Music Club έτοιμοι να προσθέσουν νέα κεφάλαια στην ιστορία ενός από τα σημαντικότερα συγκροτήματα της αμερικανικής alternative σκηνής.

Πέρα από τα τραγούδια που περιέχονταν στα προηγούμενα albums τους (από το αξεπέραστο “The Days Of Wine And Roses” μέχρι το “Ghost Stories”) και τους κατέστησαν πρωτοπόρους του Paisley Underground, θα ακούσουμε για πρώτη φορά ζωντανά υλικό από το επερχόμενο 5ο album της μπάντας, “How Did I Find Myself Here?”, το οποίο θα κυκλοφορήσει στις 18 Σεπτεμβρίου από την ANTI Records.

Τη συναυλία θα ανοίξουν ιδανικά οι Dustbowl, μία από τις καλύτερες και συνεπέστερες μπάντες της εγχώριας σκηνής. Η προπώληση ξεκινάει στα 23 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί προς 25 ευρώ, ενώ στο ταμείο η τιμή θα είναι 27 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Μedia Markt, Ευριπίσης και στα www.fuzzclub.gr και www.viva.gr

Όπως συνέβη με πολλές άλλες μπάντες – και λοιπές εμπρηστικές κατασκευές – η ιστορία των Dream Syndicate ξεκίνησε σε ένα υπόγειο. Στα τέλη του 1981, οι Steve Wynn (κιθάρα, φωνητικά), Dennis Duck (drums), Karl Precoda (κιθάρα) και Kendra Smith (μπάσο) ανακάλυψαν ο ένας τον άλλον και όλοι μαζί έναν ήχο που χρωστούσε πολλά στο παρελθόν αλλά δεν έμοιαζε με τίποτα άλλο τη δεδομένη χρονική στιγμή.
Μεγάλα σε διάρκεια τραγούδια, γεμάτα feedback, drone και ψυχεδελικά ξεσπάσματα, βασισμένα σε μερικές φτηνές κιθάρες που συνδέονταν με σπασμένους ενισχυτές. Ψυχεδελική garage μουσική, έξω από την επικρατούσα μόδα της εποχής.
“Αρχικά, περιμέναμε να μας μισήσουν,” λέει ο Wynn. “Αλλά ταυτόχρονα καταλάβαμε πως μπορεί να βρεθούν κάποιοι που να αισθάνονται το ίδιο με εμάς για αυτή τη μουσική. Θα μπορούσαμε να γίνουμε το αγαπημένο συγκρότημα έστω λίγων ανθρώπων.”
Η πραγματικότητα αποδείχτηκε διαφορετική. Το κοινό αγάπησε αυτή μπάντα πολύ γρήγορα. Ένα demo τεσσάρων κομματιών, που στοίχισε 100 δολάρια για να ηχογραφηθεί, κατέληξε να κυκλοφορήσει ως το πρώτο EP τους, οδηγώντας στην υπογραφή συμβολαίου με τη Slash Records. Εννέα μήνες μετά την πρώτη πρόβα στο υπόγειο του Los Angeles, βρέθηκαν να συστεγάζονται δισκογραφικά με ονόματα όπως οι X, The Germs, The Blasters.
Το ιστορικό ντεμπούτο “The Days Of Wine And Roses” ηχογραφήθηκε σε τρία συνεχόμενα sessions που ξεκινούσαν τα μεσάνυχτα και διαρκούσαν έως τις 8 το πρωί. Η νυχτερινή βάρδια είχε χαμηλότερο κόστος, έτσι τα μέλη της μπάντας τελείωναν την ηχογράφηση και αμέσως μετά πήγαιναν στις καθημερινές δουλειές τους για να επιστρέψουν μετά από αυτές και πάλι στο studio. Η αδρεναλίνη, το πρόχειρο φαγητό και, κυρίως, η πίστη πως φτιάχνουν το album που πάντοτε ονειρεύονταν να κάνουν τους οδήγησε στη δημιουργία ενός εμβληματικού δίσκου που μέχρι και σήμερα εξακολουθεί να μνημονεύεται ως ένας από τους καλύτερους και επιδραστικότερους στη σύγχρονη ιστορία της αμερικανικής rock’n’roll σκηνής.
Μετά από μία μεγάλη περιοδεία, η Kendra Smith έφυγε από τη μπάντα για να επικεντρωθεί σε ένα νέο project, τους Opal (που αργότερα μετεξελίχθηκαν στους Mazzy Star), μαζί με τον David Roback (Rain Parade). Με τον Dave Provost στο μπάσο, οι Dream Syndicate, αφού περιόδευσαν αρχικά με τους U2 και στη συνέχεια με τους REM, παρουσίασαν το εξαιρετικό 2ο album τους, “Medicine Show”, τον Μάιο του 1984.
Ο Mark Walton πήρε στη συνέχεια τη θέση του Provost, ενώ ο Paul B. Cutler αντικατέστησε τον Precoda στην κιθάρα. Με αυτή τη σύνθεση, η μπάντα μπήκε σε μία σταθερή πορεία, κυκλοφορώντας δύο ακόμα (σπουδαία) albums, τα “Out Of The Grey” (1986) και “Ghost Stories” (1988).
Παρά το γεγονός πως το κοινό τους μεγάλωνε όλο και περισσότερο, όπως και η εμπορική τους απήχηση, το συγκρότημα διαλύθηκε στα τέλη του 1988, δίνοντας μάλιστα ένα από τα τελευταία live του στο Ρόδον, στην Αθήνα. “Απλά αισθανθήκαμε πως είχαμε κάνει αυτό που ήταν να κάνουμε. Τα πράγματα πλέον έδειχναν λίγο επαναλαμβανόμενα και περιττά. Ίσως να ήμασταν απλά κουρασμένοι και φθαρμένοι, αλλά υπήρχε η αίσθηση πως αυτή ήταν η σωστή στιγμή να σταματήσουμε.”
Στα χρόνια που ακολούθησαν, ο Wynn ηχογράφησε πολλά και καλά solo albums, ενώ υπήρξε μέλος των Gutterball και του Baseball Project. Ο Duck επανίδρυσε τους Human Hands και δραστηριοποίηθηκε έντονα στην avant-garde σκηνή του Los Angeles, ενώ ο Walton δημιούργησε τους Continental Drifters. Οι τρεις τους παρέμειναν φίλοι, παίζοντας περιστασιακά μαζί στη σκηνή.
Το 2012, ο Wynn κλήθηκε να εμφανιστεί στο περίφημο φεστιβάλ Walk On Project, στο Bilbao της Ισπανίας. Εκεί ακριβώς μπήκε στο μυαλό του η ιδέα της επιστροφής των Dream Syndicate.
Ο Precoda και ο Cutler δεν ήταν διαθέσιμοι, οπότε σκέφτηκε αμέσως τον Jason Victor ως ιδανικό αντικαταστάτη. Ήταν μέλος της δικής του μπάντας από το 2001, γνώριζε άριστα όλο το υλικό των Dream Syndicate, ήταν αρκετά ταλαντούχος, ικανός και θορυβώδης ώστε να αναλάβει τη δουλειά! “Ο Jason συνδυάζει οτιδήποτε αγάπησα στον Karl και τον Paul, αλλά με ένα νέο τρόπο. Είναι το τέλειο συστατικό που γεφυρώνει το παρελθόν και το παρόν μας.”
Στο αμέσως επόμενο χρονικό διάστημα, ακολούθησαν λίγες και προσεκτικές εμφανίσεις της μπάντας, ξεκινώντας από το φεστιβάλ Solid Sound των Wilco. Οι συναυλίες ήταν συναρπαστικές, τόσο για τους ίδιους όσο και για το ανυπόμονο κοινό που, σε πολλές περιπτώσεις, αποτελείτο κατά βάση από ανθρώπους που ίσως να μην είχαν καν γεννηθεί όταν οι Dream Syndicate ήταν ενεργοί για πρώτη φορά! Το επόμενο βήμα ήταν να δουν κατά πόσο ο ενθουσιασμός και η νέα χημεία θα μπορούσαν να επεκταθούν και στο studio.
Ο Steve, o Dennis, o Mark και ο Jason έφυγαν για τα Montrose Studios, στο Richmond της Virginia, μαζί με τον παλιόφιλο Chris Cacavas (Green On Red) που ανέλαβε τα πλήκτρα αλλά και τον ρόλο του συμπαραγωγού, μαζί με τη μπάντα. Παρούσα και η Kendra Smith, η οποία συνυπογράφει και τραγουδάει το τελευταίο κομμάτι του δίσκου, “Dream Of Kendra”! “Ένιωσα πως η παρουσία της ήταν αυτό ακριβώς που χρειαζόταν το τραγούδι και αισθάνομαι τόσο καλά που είναι κι εκείνη μαζί μας σε αυτό το album. Είμαι ευτυχής που είπε το ναι.”
Με όλα τα συστατικά στη θέση τους, επόμενο ήταν να φανεί από την πρώτη ημέρα της ηχογράφησης πως το επερχόμενο θα είναι ένα album που πραγματικά συνεχίζει την ιστορία αυτού του μεγάλου συγκροτήματος, φέρνοντάς το στο ζωντανό παρόν. “Ίσως κάπως έτσι να ήταν το ‘Days Of Wine And Roses’ αν είχε ηχογραφηθεί το 2017. Αληθινό σε αυτά που κάναμε πριν και ταυτόχρονα εντελώς νέο. Αλλά δεν υπάρχει αμφιβολία πως πρόκειται για έναν δίσκο των Dream Syndicate. Αν υπάρχει μία ιδέα, μία ιστορία πίσω από αυτόν είναι πως προσπάθησα να φανταστώ τους χαρακτήρες, τις προσωπικότητες και τις αφηγήσεις στο ‘Days Of Wine And Roses’ και έπειτα αναρωτήθηκα: ‘καλά, τι έγινε σε αυτούς τους ανθρώπους; Με τι ασχολούνται αυτή τη στιγμή; Έτσι, πήγα στο σημείο που ήμουν εγώ και η μπάντα τότε, και γύρισα τους δείκτες του ρολογιού περίπου 35 χρόνια μπροστά. Ξέρετε, όπως στην πραγματική ζωή.”
Μία πραγματική ζωή που ξεκίνησε σε ένα υπόγειο, το 1981, και τώρα δείχνει να βρίσκεται πολύ πάνω από το έδαφος, έτοιμη να συνεχίσει την ιστορία το 2017. Και ο κύκλος δεν τελειώνει ποτέ.
www.thedreamsyndicate.com
https://www.facebook.com/thedreamsyndicate
https://twitter.com/_DreamSyndicate
https://www.instagram.com/thedreamsyndicateband/

The Dream Syndicate + opening act: Dustbowl
Σάββατο 4 Νοεμβρίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr).
Οι πόρτες ανοίγουν στις 20:00.
Γραφείο Τύπου / Πληροφορίες
:Θωμάς Μαχαίρας / thomasmachairas@fuzzproductions.gr / 6936 161979
Γιάννης Λυμπέρης / johnlimberis@fuzzproductions.gr / 6973 798192

Austra
2017-11-03 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι υπέροχοι Austra έρχονται στην Αθήνα για μία μοναδική εμφάνιση την Παρασκευή 3 Νοεμβρίου στο Fuzz Live Music Club! Η μπάντα από το Toronto του Καναδά, που σε μεγάλο βαθμό αποτελεί προσωπικό project της χαρισματικής Katie Stelmanis, αποτελεί ήδη ένα από τα πλέον πολυσυζητημένα ονόματα στον χώρο της synthpop / dream pop / indietronica σκηνής τα τελευταία χρόνια, έχοντας κερδίσει πολλούς φίλους και στη χώρα μας.

Σχηματίστηκαν το 2009 στο Toronto από την Katie Stelmanis, με τη συνδρομή της Maya Postepski. Πολύ σύντομα, τράβηξαν το ενδιαφέρον της Domino Records και ξεκίνησαν τις ηχογραφήσεις. Μέχρι σήμερα, έχουν κυκλοφορήσει 3 studio albums – “Feel It Break” (2011), “Olympia” (2013), “Future Politics” (2017) – και κάμποσα singles, κατορθώνοντας, όσο κλισέ και να ακούγεται αυτό, να διαμορφώσουν έναν πολύ προσωπικό ήχο, όπου το background της (Λετονικής καταγωγής) Stelmanis, με σπουδές στην κλασσική μουσική και την opera, συνδυάζεται με διάφορα είδη ηλεκτρονικής μουσικής, δημιουργώντας κάτι που δύσκολα κατατάσσεται σε μία συγκεκριμένη κατηγορία.

“Lose It“, “Beat And The Pulse“, “Painful Like“, “Home“, “Utopia“, “Forgive Me“, “I Love You More Than Yourself“, “Hurt Me Now“, “Habitat“, είναι μερικά από τα γνωστότερα κομμάτια των Austra όπου η μελωδία και ο ρομαντισμός συναντούν την electro pop, το new wave, την dream pop, την dance pop, ακόμα και τη house, με την ιδιαίτερη φωνή της Stelmanis – που μπορεί να θυμίσει Bjork, Fever Ray, Cocorosie, Bat For Lashes, Florence and the Machine αλλά τελικά είναι κάτι ξεχωριστό – να μαγεύει.
http://www.austramusic.com/
https://www.facebook.com/austraofficial/
https://twitter.com/austratalks
https://www.youtube.com/user/AustraVEVO
https://www.instagram.com/austraaa/?hl=en
Η προπώληση των εισιτηρίων ξεκινάει στα 20 ευρώ. Μετά την εξάντλησή τους, θα συνεχιστεί στα 22 ευρώ. Στο ταμείο, η τιμή θα είναι 25 ευρώ.
Διάθεση: τηλεφωνικά στο 11 876, στα καταστήματα Reload, Seven Spots, Media Markt, Ευριπίδης, στο Viva Kiosk Συντάγματος (Ερμού 1, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00), καθώς και στα www.fuzzclub.gr και www.viva.gr
Austra + opening act: Ela Minus
Παρασκευή 3 Νοεμβρίου, Fuzz Live Music Club (Πατριάρχου Ιωακείμ 1 & Πειραιώς 209, Ταύρος / τηλ. 210 3450817 / www.fuzzclub.gr)
Οι πόρτες θα ανοίξουν στις 20:00.

Igorrr
2017-11-02 20:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν: Igorrr (FR) ζωντανά στην Αθήνα! Special guests: Still Falling (GR) + God in a Cone (GR). Πέμπτη 2 Νοεμβρίου, 2017 στο Fuzz Live Music Club (Πειραιώς 209 & Πατρ. Ιωακείμ 1, Ταύρος, Αθήνα)
Από που να αρχίσεις πραγματικά να περιγράφεις το “Savage Sinusoid”, έσχατο δισκογραφικό δημιούργημα των Igorrr…
Όσοι είναι συμφιλιωμένοι με το πνευματικό παιδί του Gautier Serre εύκολα θα καταλάβουν πως κάθε τέτοια προσπάθεια θα ήταν άσκοπη και ανώφελη, ενώ οι πιο αμύητοι θα εξακριβώσουν και μόνοι τους πως ακόμη και μια σωρεία προσδιοριστικών επιθέτων στέκεται ανεπαρκής για να περιγράψει την εφευρετικότητα, το πάθος, το νεύρο αλλά και τη μοναδική ικανότητα που η μουσική μονάδα που ακούει στο όνομα Igorrr έχει στο να γκρεμίζει τα τείχη ανάμεσα στα μουσικά είδη, με κάθε της καλλιτεχνικό εγχείρημα. “Από τη μικρή μου ηλικία, μου άρεσε να ακούω μουσική χωρίς όρια, να βρω μια μπάντα που δεν έχει καλλιτεχνικούς περιορισμούς. Πότε μου δεν το κατάφερα κι έτσι αποφάσισα να κάνω αυτή τη μουσική μόνος μου. Όταν είσαι έφηβος και σου αρέσει η ηλεκτρονική μουσική, το death και το black metal, η Βαλκανική μουσική, η κλασική μουσική, το baroque και η Ινδιάνικη μουσική και θες να τα ενώσεις όλα μεταξύ τους, αλλά δεν έχεις καθόλου χρήματα και ευκαιρίες να το κάνεις, θα ψάξεις και -αργά ή γρήγορα- θα βρεις έναν τρόπο.” λέει ο Gautier Serre, έχοντας πλέον τραβήξει χιλιάδες βλέμματα πάνω του, από τη κυκλοφορία του ντεμπούτο “Poisson Soluble”, το 2006 και μετά. Μέσα σε μια δεκαετία, και ενόσω οι ικανότητές του εξελίσσονταν και η φήμη των Igorrr μεγάλωνε, ο Serre ξεκίνησε σταδιακά να απαγκιστρώνεται από την αμιγώς ηλεκτρονική μουσική, προσθέτοντας όλο και περισσότερα ζώντανα όργανα στις δουλειές του. Η κορύφωση της προσπάθειας αυτής, έλαβε χώρα το 2012, με την κυκλοφορία του “Hallelujah” που και πάλι ποιοτικά στέκεται ένα σκαλοπάτι κάτω από το νεότερο “Savage Sinusoid”, που άλλωστε αποτελεί προϊόν μιας τετραετούς προσπάθειας για σύνθεση, ηχογράφηση και τελειοποίησή σε όλα τα επίπεδα, γεγονός που άλλωστε εξηγεί και τη πρόσφατη δισκογραφική μετακόμιση του σχήματος και τελικά τη κυκλοφορία του album υπό την αιγίδα της θρυλικής Metal Blade Records.

Έχοντας θεμελιωδώς επηρεαστεί από καλλιτέχνες όπως οι Meshuggah, Chopin, Cannibal Corpse, Bach, Domenico Scarlatti, Taraf de Haidouks και Aphex Twin, ίχνη των οποίων μπορεί κανείς να βρει σκόρπια κατά μήκος της δισκογραφίας τους, οι Igorrr δεν ενδιαφέρονταν ποτέ να μείνουν στάσιμοι ή να ανακυκλώνουν τις ίδιες τους τις ιδέες κι έτσι η δουλειά τους εξελίχθηκε με τρόπο και ρυθμό ανάλογο αυτού. Τα τελευταία χρόνια, το σχήμα τείνει να μετατραπεί σε κάποιου είδους κολεκτίβα, από το one man project που αποτελούσε τα πρώτα χρόνια ύπαρξής του, γεγονός το οποίο διεύρυνε ακόμη περισσότερο το δημιουργικό πεδίο της μουσικής τους, χωρίς όμως να θυσιαστεί οτιδήποτε από την ακεραιότητά της. Κι ενώ το αποτέλεσμα της προσπάθειας των Igorrr μπορεί να αποτελεί μια πρόκληση για τους μέσους ακροατές, ο Serre δεν μοιάζει να έχει πρόθεση ή διάθεση να μπερδέψει ή να ξενίσει οποιονδήποτε εξ’ αυτών. “Με ενδιαφέρει να κάνω τη μουσική που αγαπάω και μόνο, χωρίς να διερωτώμαι αν ακούγεται πολύ περίπλοκη ή αν τοποθετείται μακριά από αυτό που αρέσει στον μέσο άνθρωπο. Θέλω να κάνω μουσική η οποία βγάζει νόημα στα δικά μου αυτιά, χωρίς περιορισμούς και απαγορεύσεις, μουσική που θυμίζει ένα μεγάλο πάρτυ με metalheads, electronic nerds, λάτρεις της κλασικής και της baroque μουσικής και αθίγγανους βιολιστές οι οποίοι μεθοκοπούν και όλοι μαζί ενώνουν τις δυνάμεις τους, για να εξορύξουν ότι καλύτερο υπάρχει μέσα σε κάθε μουσικό είδος. Μπορεί όλο αυτό να αποτελεί πρόκληση κάποιες φορές, αλλά δεν είναι αυτός ο σκοπός, μιας που η μουσική αυτή σε μένα ηχεί φυσιολογική, οπότε και μου είναι αδύνατο να αντιληφθώ τέτοιου είδους όρια.” Παρ’ όλα αυτά παραδέχεται πως ο Ηράκλειος άθλος που έχει θέσει στον εαυτό του δουλεύοντας πάνω στη δημιουργία του “Savage Sinusoid” είχε την αίσθηση του να προσπαθείς να κάνεις ζογκλερικά με ένα εκατομμύριο διαφορετικά μπαλάκια μονομιάς. “Όσο περισσότερο διεισδύεις σε κάθε μουσικό είδος, τόσο περισσότερο αντιλαμβάνεσαι πόσο λίγα γνωρίζεις για αυτό.”

Για να ολοκληρώσει το όραμα του “Savage Sinusoid” ως έναν δίσκο χωρίς samples, ο Serre επανένωσε τις δυνάμεις του με τους τραγουδιστές Laurent Lunoir και Laure Le Prunenec και συνεργάστηκε με πολύ περισσότερους μουσικούς, απ’ ότι σε οποιαδήποτε από τις προηγούμενες κυκλοφορίες του. Παραμένοντας ο βασικός συνθέτης, ο Serre κατάφερε να υιοθετήσει μια ανοιχτόμυαλη προσέγγιση, μην αγνοώντας προτάσεις που του γίνονταν από το καλλιτεχνικό του περιβάλλον, διατηρώντας πάντα τη βασική του πρόθεση, που δεν ήταν άλλη από το να δημιουργήσει ένα όσο το δυνατόν καλύτερο album. Ηλεκτρονικά στοιχεία, ακορντεόν, σαξόφωνο, σιτάρ, αρπίχορδο, μαντολίνο και έγχορδα παντρεύονται αρμονικά με τα ανελέητα blastbeats του Sylvain Bouvier, συμπαγή κιθαριστικά riffs, ντεθμεταλλάδικες κραυγές και καθηλωτικά οπερετικά φωνητικά, κι όσο χαοτικό κι αν αυτό φαντάζει, το στοιχείο που δεν εκλείπει ποτέ από το “Savage Sinusoid” είναι μια εγκάρδια και έμψυχη προσήλωση στο συναίσθημα. “Όταν πρόκειται για metal κραυγές και οπερετικά φωνητικά, δεν με ενδιαφέρει η γνώμη κανενός. Απλά συγκεντρώνομαι στο πως ηχούν και όχι στο τι λένε. Με ενδιαφέρει η γλώσσα της καρδιάς και όχι η γλώσσα του μυαλού.” Ο τίτλος του album στην πραγματικότητα αντικατοπτρίζει τη φύση της μουσικής που περιέχεται σε αυτό. Το “Savage” (άγριο) στοιχείο δεν χρειάζεται καμία εξήγηση ενώ το “Sinusoid” που αποτελεί μια μαθηματική καμπύλη που περιγράφει μια ομαλή επαναλαμβανόμενη ταλάντωση, περιγράφει την πειραματική σκοπιμότητα της μουσικής. “Δεν πρόκειται για pop μουσική με εμπορικούς στόχους, είναι περισσότερο κάτι σαν έρευνα, μια μουσική εμπειρία. Εξετάζοντάς το μακροσκοπικά, στη μουσική των Igorrr, υπάρχουν παράλληλες συνιστώσες, οι οποίες μπορούν να ταυτιστούν με τη θεωρία των χορδών, η οποία ενοποιεί αντιφατικές επιστημονικές υποθέσεις σχετικά με το πως λειτουργεί το σύμπαν, αν φυσικά κάποιος ενδιαφέρεται να εμβαθύνει σε αυτή τη πλευρά των πραγμάτων.”
Όπως και σε κάθε άλλο album των Igorrr, οι λέξεις ποτέ δεν θα είναι αρκετές για να αιχμαλωτίσουν το δημιουργικό μεγαλείο του “Savage Sinusoid” και μόνο κατά την έκθεση σε αυτό, μπορεί κάποιος πραγματικά να το εκτιμήσει. Έχοντας εκπληρώσει το νεανικό του όνειρο για μουσική δίχως όρια, ο Serre ανταμείφθηκε, καταφέρνοντας τελικά να συγκεντρώσει μια λεγεώνα ομοϊδεατών, που αγκάλιασε εγκάρδια τη μουσική του. Όπως κάθε μουσικός εκεί έξω, ελπίζει πως η δημοτικότητα του θα αυξηθεί, κάτι το οποίο μοιάζει αναπόφευκτο από τη κυκλοφορία του “Savage Sinusoid” και μετά. “Η μουσική μου είναι πολύ προσωπική, και πάντα ενθουσιάζομαι όταν βλέπω ανθρώπους να την νιώθουν και να καταλαβαίνουν τι τελικά έχω δημιουργήσει. Το να κατακτήσω τον κόσμο με τρελές ιδέες όπως αυτές που συνέλαβα στο μικρό μου στούντιο, ήταν κάτι που ποτέ δεν περίμενα να συμβεί, και το να φτάνεις στην άλλη πλευρά του πλανήτη και συναντάς ανθρώπους που γνωρίζουν τα τραγούδια σου απ’ έξω, είναι πραγματικά εξωπραγματικό.”

Τη συναυλία θα ανοίξουν οι technical / progressive / atmospheric metallers Still Falling και το experimental one-man project των God in a Cone.

Πόρτες 20:00
ΤΙΜΕΣ ΕΙΣΙΤΗΡΙΩΝ:

Περιορισμένη προπώληση: 15€ (εξαντλήθηκε)
Προπώληση: 17€
Ταμείο: 20€

ΣΗΜΕΙΑ ΠΡΟΠΩΛΗΣΗΣ:

Metal Era (Εμ. Μπενάκη 22, Αθήνα, τηλ.: 210 3304133, www.metalera.gr)
Bowel of Noise (Θεμιστοκλέους 25, Αθήνα, 210 3846783, www.bowelofnoise.com)
Syd Records (Πρωτογένους 13, Ψυρρή, τηλ.: 210 3218373, www.sydrecords.com)
Rhythm Records (Εμ. Μπενάκη 74, Αθήνα, τηλ.: 210 3841550, www.rhythmrecords.gr)
No Remorse Records (Γαμβέτα 4, Αθήνα, τηλ.: 210 3830981, www.noremorse.gr)
Sound Effect Records (Σπύρου Τρικούπη 50 & Καλλιδρομίου, Αθήνα, τηλ.: 210 8259883, www.soundeffect-records.gr)
Le Disque Noir (Θεμιστοκλέους 29, Αθήνα, τηλ.: 211 214 3554)
Τηλεφωνικά στο 11876
Reload Stores
Media Markt
Seven Spots
Βιβλιοπωλείο Ευριπίδης
Ηλεκτρονική προπώληση: https://www.viva.gr/tickets/music/an-club/igorr-live-in-athens

LINKS:

Igorrr: www.igorrr.com | www.facebook.com/IgorrrBarrroque
Still Falling: www.facebook.com/stillfallingband
God in a Cone: www.facebook.com/godinacone
3 Shades of Black: www.3shadesofblack.net | www.facebook.com/threeshadesofblack
Fuzz Live Music Club: www.fuzzclub.gr | www.facebook.com/fuzzclub.gr
3P Lab: www.facebook.com/3plabgr

EΠΙΚΟΙΝΩΝΙΑ:

Παραγωγή: contact@3shadesofblack.net
Γραφείο τύπου: press@3shadesofblack.net, +30 694 81 82 236 (Δημήτρης Κότσης)

Fraternity of Sound Festival 2017
2017-10-26 08:00 - 2017-10-29 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Οι 3 Shades of Black παρουσιάζουν: Fraternity of Sound Festival 2017 “For The Youth Of The Sun”
26 – 27 – 28 – 29 Οκτωβρίου
Η Fraternity of Sound, ή αλλιώς FOS, δημιουργήθηκε από την ανάγκη μας για τη βίωση ενός έντονου συναισθήματος. Ενός συναισθήματος που θα μπορούσε να προκληθεί, χάρη σε ένα φεστιβάλ αφιερωμένο σε όλους τους πιστούς του ήχου. Ένα φεστιβάλ που έχει ως βαθύτερο στόχο του να παρουσιάσει καλλιτέχνες και συγκροτήματα που αγνοήθηκαν κατά τη συναυλιακή ιστορία της Ελλάδας, και να τα πλαισιώσει με συνέπεια στο βίωμα και τη βαθύτερη αισθητική που εκφράζουν. Ένα πραγματικό φεστιβάλ, που θα προσπαθήσει να ενώσει διαφορετικά μουσικά είδη, χωρίς να θυσιάσει τίποτα από το ήθος και τη προσωπικότητά του.

Το Fraternity of Sound Festival, είναι η μετενσάρκωση αυτού που κάνουμε από την αρχή και τώρα μετουσιώνεται και πραγματώνεται σε μια ανάσα, ενώ μανιώδης αγάπη και επιμονή μεταμορφώνονται σε ήχο.
Event page
Official FB page
LINE-UP:
► OPENING RITES (Πεμ. 26.10.17). TEMPLE (Ιάκχου 17, Γκάζι)
Croatian Amor (DK)
Colin Potter (UK)
Puce Mary (DK)
Dead Gum (GR)
After show: Jay Glass Dubs (GR)
*** Curated by Coherent States
► ΗΜΕΡΑ 1η / main event (Παρ. 27.10.17)
FUZZ LIVE MUSIC CLUB (Πατρ. Ιωακείμ 1, Ταύρος)
The Soft Moon (US)
Nurse With Wound (UK)
Circle (FI)
Kooba Tercu (GR)
Maggot Heart (SE)
► ΗΜΕΡΑ 1η / club night (Παρ. 27.10.17)
3.14 – Kondaktor – Zorz (GR – Modal Analysis) [DJ set]
JK Flesh (UK) [live]
Varg (SE) [live]
Bill Kouligas (GR – Pan) [live]
*** Curated by Modal Analysis / Pi Electronics
► ΗΜΕΡΑ 2η (Σαβ. 28.10.17) FUZZ LIVE MUSIC CLUB
Godflesh (UK)
Unsane (US)
Ghold (UK)
Omega Monolith (GR)
Pharaoh Overlord (FI)
► ΗΜΕΡΑ 3η (Κυρ. 29.10.17) FUZZ LIVE MUSIC CLUB
Thurston Moore Group (US)
Ben Frost (AU)
Zonal (UK)
Drew McDowall (UK)
Afformance (GR)

ΠΡΟΠΩΛΗΣΗ ΕΙΣΙΤΗΡΙΩΝ:
► Τετραήμερο εισιτήριο: 95€ (Συμπεριλαμβάνεται silkscreen T-shirt & πρόσβαση σε όλα τα side-events, όπως και στην opening day του festival)
► 26.10.17 – Opening Rites: Δωρεάν είσοδος για κατόχους τετραημέρων εισιτηρίων / 15€ (τιμή ταμείου)
► 27.10.17 – Ημέρα 1η / main event: 35€
► 27.10.17 – Ημέρα 1η / club night: Δωρεάν είσοδος για κατόχους τετραημέρων εισιτηρίων / 12€ (τιμή ταμείου)
► 28.10.17 – Ημέρα 2η: 35€
► 29.10.17 – Ημέρα 3η: 37€
Επωφεληθείτε των προνομιακών εκπτωτικών τιμών προπώλησης, προμηθευόμενοι το εισιτήριό σας, από τα παρακάτω σημεία διάθεσης:
• Syd Records (Πρωτογένους 13, Ψυρρή, τηλ.: 210 3218373, www.sydrecords.com)
• Rhythm Records (Εμ. Μπενάκη 74, Αθήνα, τηλ.: 210 3841550, www.rhythmrecords.gr)
• Sound Effect Records (Σπύρου Τρικούπη 50 & Καλλιδρομίου, Αθήνα, τηλ.: 210 8259883, www.soundeffect-records.gr)
• Le Disque Noir (Θεμιστοκλέους 29, Αθήνα, τηλ.: 211 214 3554)
• Big Mouth (Γρ. Γυφτοπούλου 8, Χαλάνδρι, τηλ.: 210 6815505)
• Τηλεφωνικά στο 11876
• Reload Stores
• Media Markt
• Seven Spots
• Βιβλιοπωλείο Ευριπίδης
► Ηλεκτρονική προπώληση μέσω viva.gr: https://goo.gl/tMym2e
Τα εισιτήρια / vouchers που διατίθενται μέσω του viva.gr και του δικτύου συνεργατών του, ανταλλάσσονται στην είσοδο του συναυλιακού χώρου με κανονικά εισιτήρια.

EΠΙΚΟΙΝΩΝΙΑ:
• Visit: www.3shadesofblack.net / www.facebook.com/threeshadesofblack
• Παραγωγή: contact@3shadesofblack.net
• Γραφείο Τύπου: press@3shadesofblack.net – +306948182236 (Δημήτρης Κότσης)

All★Stars 80's - 90's - 00's party!
2017-10-14 23:00 - 2017-10-15 17:00 | Fuzz Club, PIREOS 209 KAI PATRIARXOU IOAKIM 1, Athens, Greece
Επιτέλους! …έρχεται εκείνη η νύχτα που χτυπάει την πόρτα σου το πιο δυνατό-εκρηκτικό-χορευτικό event της πόλης!

Οι Trashformers, το team που πρεσβεύει τη γνήσια ακομπλεξάριστη διασκέδαση έρχεται να φτιάξει τη μέρα σου… και νύχτα προφανώς… και όπως πάντα δεσμεύεται για μια αξέχαστη βραδιά και χορό έως τελικής πτώσης! τέλος.
Σάββατο 14 Οκτωβρίου στο Fuzz Live Music Club

★ super dj-set με μουσικάρες από 80’s, 90’s (κυρίως) & 00’s (αρχές)
★ οπτικοακουστικό υπερθέαμα που φέρνει δάκρυα… χαράς
★ live show και αγαπημένοι guest τραγουδιστές (tba)
★ δόσεις νοσταλγίας (για να μην ξεχνάμε!)
★ Ανελέητος χορός και ακομπλεξάριστη διασκέδαση (για να ξεχνιόμαστε!)
★ ήχος 52 εκατομμύρια μεγαβάτ (επειδή είναι της μόδας τα τεχνικά)
★ γιγαντοοθόνη 9,437 γιάρδες (δεν έχουμε ιδέα πόσο είναι αυτό)
Η βραδιά που πάντα περίμενες (αλλά ποτέ δεν το ήξερες) είναι εδώ!
—————————
Τickets στην είδοδο – 10 με μπίρα/κρασί
Κρατήσεις / τραπέζια – 2103450817
doors open at 23:04 / show starts at 00:34 ακριβώς! (στο περίπου)

Michael Kiwanuka
2017-09-30 21:00 - 23:30 | Gazi Music Hall, Iera Odos 7, Athens, 118 54, Greece
Το Release Athens παρουσιάζει τον Michael Kiwanuka, τον νεαρό Βρετανό τραγουδοποιό που τάραξε τα νερά της παγκόσμιας σκηνής περισσότερο από κάθε άλλον μέσα στην περασμένη χρονιά, δίνοντας μία νέα πνοή στη soul και folk-rock μουσική του σήμερα το Σάββατο 30 Σεπτεμβρίου στο Gazi Music Hall (Αθήνα)!

Με ιδιαίτερη χαρά – και τιμώντας την υπόσχεση που δώσαμε μετά τη ματαίωση της τρίτης και τελευταίας ημέρας της φετινής διοργάνωσης (λόγω του γνωστού προβλήματος υγείας που αντιμετώπισε ο Jay Kay των Jamiroquai) – θα τον υποδεχτούμε και στις δύο πόλεις, όπου θα έχουμε την ευκαιρία να τον ακούσουμε, μαζί με την εκπληκτική μπάντα που τον συνοδεύει, σε τραγούδια από ολόκληρη τη μέχρι τώρα πορεία του και, κυρίως, από το δεύτερο album του, “Love & Hate”, το οποίο έφτασε στο νο 1 της Βρετανίας και προκάλεσε τον θαυμασμό κοινού και κριτικών, κερδίζοντας σε πολλές περιπτώσεις τον τίτλο του καλύτερου δίσκου της χρονιάς.

Οι τιμές των εισιτηρίων:
Για την Αθήνα, η προπώληση συνεχίζεται στα 30 ευρώ (μονό) και 55 ευρώ (διπλό). Στο ταμείο, η τιμή θα είναι 35 ευρώ.
Διάθεση: τηλεφωνικά στο 11 876, στα καταστήματα Seven Spots, Reload, Media Markt, Ευριπίδης, στα νέα σημεία προπώλησης της viva (Σύνταγμα και Τεχνόπολη) και τα www.viva.gr & www.releaseathens.gr
Michael Kiwanuka + opening acts (tba).

Πραγματικά, είναι από εκείνες τις φορές που δεν χρειάζονται πολλά λόγια. Το γεγονός πως ένας καλλιτέχνης που μόλις έκλεισε τα 30 του χρόνια, έχοντας προλάβει να κυκλοφορήσει δύο albums, ήδη συγκρίνεται από πολλούς με ονόματα όπως ο Marvin Gaye, o Curtis Mayfield, o Otis Redding, o Bill Withers, ακόμα και ο Van Morrison, πιστεύουμε πως λέει από μόνο του τα πάντα! Είναι πραγματικά σπάνιο ένας singer / songwriter να βλέπει το όνομά του να τοποθετείται από τόσο νωρίς δίπλα σε “ιερά τέρατα” ολόκληρης της ιστορίας της μουσικής, ανεξάρτητα από είδη και κατηγοριοποιήσεις.
Ο Michael Kiwanuka ξεκίνησε από το Βόρειο Λονδίνο και το 2012 παρουσίασε το ντεμπούτο του, “Home Again”, κερδίζοντας αμέσως τις εντυπώσεις. Η απαλή, αισθαντική και γεμάτη ψυχή, φωνή του μάγεψε τους πάντες. Όμως ακόμα κι αυτή η, ιδιαίτερα ζεστή για έναν πρωτοεμφανιζόμενο καλλιτέχνη, υποδοχή δεν προετοίμαζε τον ίδιο αλλά και όσους παρακολουθούν τις εξελίξεις στα μουσικά πράγματα για τον θρίαμβο που θα ακολουθούσε.
Με τον Danger Mouse και τον Inflo στην παραγωγή, ο Michael Kiwanuka κατόρθωσε να κυκλοφορήσει έναν δίσκο από αυτούς που οι άνθρωποι της Μουσικής Βιομηχανίας και του Τύπου ονομάζουν “gamechanger”. To “Love & Hate” αποτέλεσε το σημείο αναφοράς για την παγκόσμια δισκογραφία μέσα στο 2016, συνοδευόμενο από διθυραμβικές κριτικές και μεγάλες πωλήσεις (νο 1 στη Βρετανία)!
Ο δημιουργός του θεωρείται ήδη ένα από τα ονόματα που όχι μόνο θα συνεχίσουν να μας απασχολούν μέσα στα επόμενα χρόνια, αλλά που σε μεγάλο βαθμό θα προσδιορίσουν τις εξελίξεις στην παγκόσμια μουσική σκηνή.
Αυτό έχει γίνει αντιληπτό και στη χώρα μας – και μάλιστα από την πρώτη στιγμή – όπου ραδιοφωνικοί σταθμοί, παραγωγοί, μουσικοκριτικοί και, πάνω απ’ όλους, κοινό έχουν ήδη αγαπήσει τα υπέροχα τραγούδια του Michael Kiwanuka, σε τέτοιο βαθμό που να αποτελεί ένα από τα πλέον πολυσυζητημένα και αναμενόμενα ονόματα. Ευτυχώς, παρά την ατυχία του περασμένου Ιουνίου, δεν θα χρειαστεί να περιμένουμε πολύ για να τον απολαύσουμε ζωντανά, ακριβώς τη στιγμή που αλλάζει επίπεδο, ανεβαίνοντας στην κορυφή ενός καλλιτεχνικού στερεώματος που έχει απόλυτη ανάγκη από ευαίσθητες και αυθεντικές φωνές σαν τη δική του.
Οι δύο επερχόμενες βραδιές θα μας θυμίσουν τι σημαίνει να μπαίνει ξανά στο προσκήνιο η ψυχή και η ουσία της μουσικής. Ακούγοντας τραγούδια σαν τα “Love & Hate”, “Black Man In A White World”, “One More Night”, “Cold Little Heart”, “Rule The World, “Home Again”, “I’ll Get Along”, “Bones”, “I’m Getting Ready” και πολλά ακόμα, θα διαπιστώσουμε από κοντά το γιατί γίνεται όλος αυτός ο θόρυβος και για ποιο λόγο ο Michael Kiwanuka θεωρείται το μέλλον της soul μουσικής – και όχι μόνο.

Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6973 798192

www.michaelkiwanuka.com
Facebook
YouTube
Twitter
